
inditurus  in  lucem  hoc  studiorum  meorum  academicorum' pu- 
blicum testimonium,  quod  felicissimis  sub  auspiciis  amoris 
Tui  aggressus,  nunc  tandem  absolvere  mihi  contigit,  non  est, 
Dilectissime  Frater , quod  diutius  haesitem,  cui  potissimum 
hae  studiorum  mearum  primitiae  sint  consecrandae,  quum  ad 
T i maxime,  paterni  in  me  sensus  haeredem  amatum,  pertinere 
omnia  mea,  ipsum  ius  confestim  me  docuerit.  Occasionem 
satis  commodam  mihi  video  oblatam,  Tibi,  cui  ob  innumera 
in  me  collata  beneficia  plurimum  debeo,  aliquam  saltem  gra- 
tissimi animi  et  fraterni  amoris  significationem  exhibendi,  tan- 
torumque  Tuorum  in  me  meritorum  publicum  statuendi  mo- 
numentum. Quaecunque  ad  studia  mea  iuvanda  spectabant, 

obtulisti  paratus:  offertur  Tibi  nunc  grata  manu,  diligentiae 
meae  et  laborum  meorum  hocce  qualecunque  specimen,  quod 
eodem  accipias,  quaeso,  quo  Tibi  offero,  animo.  Publica 
esto,  gratissimi  animi  tessera  atque  amoris  sincemmi  indicium 
publicum.  Sed  parcus  esse  cogor,  ne  cum  Tuis  laudibus  ver- 
bis videar  contendere.  Equidem  video  non  futurum  finem  in 
hac  materia  ullum,  nisi  quem  mihi  ipse  fecero.  Vive  porro, 
et  arti,  quam  colo,  fave,  Tuae  saluti,  utinam  sero,  desti- 
natae. Vive  Tuis , vive  nobis,  qui,  Te  salvo,  non  possumus 
non  felicissimi  esse. 

Scripsi  Lipsiae  d.  xxvi.  mensis  Januarii,  cblocccxxiv. 

EXPLICATIO  TABULAE. 


Fig.  1.  Manubrium. 

Fig.  2,  Cauterium  cylindratum. 

Fig.  3.  Cauterium  olivare. 

Fig.  4.  Cauterium  conicum. 

Fig.  5.  Cauterium  cultellare. 

Fig.  6.  Cauterium  cultellara,  a Larreyo  commendatum. 
Fig.  7.  Cauterium  cultellare,  a Rustio  inventum. 

Fig.  8.  Ejus  Manubrium. 

Fig.  9.  Cauterium  nummulare. 

Fig.  10.  Cauterium  octogonum  Percyi. 

Fig.  ll.  OaixtoriuMci  annulare, 

Fig.  12.  Moxa,  quaeaFranco-GallisPorte-Moxe,  nominatur. 
Fig.  13.  Singulae  ejus  partes. 

Fig.  14.  Tubus  ferruminatorius  e cupro  confectus. 

Fig.  15.  Moxa,  qualis  a Sinensibus  applicatur. 

Fig.  16.  Moxa  vulgaris. 

11  ne  peut  y avoir  de  cruel  que  celui , qui  fait  souffrir  sans  ne  cessi  te, 
ou  qui  cede  Idchement  a la  crainte  de  fair  souffrir,  lorsque  ce  riest 
qu  d ce  prix  quii  peut  se  vendre  secourable. 

ignis  in  morbis  usus  aci  conservandam  et  restituendam  hominum  valetudi- 
nem, istis  sine  ulla  dubitatione  adnumerandus  est  artis  adminiculis,  quae 
jam  maximam  celebrationem,  jam  vero  obscuriorem  famam,  imo  quoque 
nonnullorum  despectionem  sibi  contraxerunt.  Inter  antiquissima  quidem, 
quae  exstant,  medicamina  ignem  ejusque  in  Chirurgia  administrationem 
certissime  possumus  numerare.  Ista  enim  huius  remedii  cilicacitas  et  sin- 
gulares istae  virtutes,  quibus  illud  gaudet,  nullo  non  saeculo  cuilibet 
scholae  medicorum  probatae,  nulli  genti  etiam  barbarae  et  incultae  fuerunt 
ignotae,  quare  non  alienum  a scnpo  nostro  ncc  inutile  existimamus,  si, 
quae  extant  et  nobis  innotuerunt , hujus  nostrae  opinionis  testimonia,  in 
hoc  libello  colligere  et  cum  aequis  lectoribus  communicare  studemus. 

Cuinam  autem  saeculo,  cuive  ingenio  cauterii  primum  debeamus  in- 
ventum et  medicum  usum,  hoc  integris  haurire  fontibus  et  ex  densis  eruere 
tenebris,  nobis  non  contigit  adhuc,  attamen  ipsius  antiquitas  proxime  ac- 
cedere videtur  ad  tempora  fabulosa  heroumque  facta  incredibilia , — tanta 
nimirum  est , ut  suo  jam  tempore  Chiron  Centaurus,  Thessalus  — qui  in 
sanandis  ulceribns  inveteratis  nomen  famamque  eam  sibi  paravit,  ut  Chiro- 
nia  inde  ejusmodi  ulcera  dicta  fuisse  relationes  de  rebus  olim  gestis  nos 
doceant  — ejusque  hospes  et  auditor,  Hercules  Alexiacus  praestantiam  ejus 
collaudariut , factisque  probarint  pluribus,  unde  fortassis  etiam  mythos 
iste  duxit  originem  de  hydra  in  Lernaea  palude  residente,  q_uae  novem  ca- 
pita pullulans,  homines  truculentissime  infestavit.  Memini  enim,  hunc 
me  aetiquissimum  mythum  sic  interpretatum  invenire,  ut  alfirmaretur, 

Herculem  monstrosa  et  foetida  iu  hominum  istius  regionis  corporibus  ul- 
cera conspicua  gentique  mortalium  admodum  fatalia,  ignis  et  quidem  ustionis 
ope  sanasse.  Notum  quippe  satis  est,  Herculem  saepius  medici  partes  in 
se  suscepisse,  id  quod  inter  plures  alios  Hesiodus,  Sextus  Empiricus, 
Apollodorus  et  Plutarchus  disertis  testantur  verbis. 

Ab  hoc  inde  tempore  quarumvis  fere  regionum  incolae  , sive  scien- 
tiarum lumine  jam  inclarescentes,  sive  ignorantiae  tenebris  adhuc  obvoluti, 
in  plurimis  iisque  pertinacissimis  morbis  ignem  ut  efficacissimum  adhibu- 
erunt medicamentum.  Et  Graeci  quidem , qui  bonas  artes  prae  caeteris 
excoluerunt  aliisque  disertius  tradiderunt,  quam  multum  huic  ignis  prae- 
sidio tribuerint,  summa  fides  est  ex  his,  quae  ex  ipsorum  placitis  abunde 
apparent.  Nullus  omnino  eorum  est,  sive  cujus  scripta  extant,  sive  cujus 
apud  alios  auctores  praecepta  leguntur,  qui  casibus  in  arduis  suffragia  non 
dederit  igni. 

Eusyphontem , Asclepiadum  scholae , quae  Gnidi,  Gariae  oppido 
floruit  magistrum , in  inflammationibus  internis  partim  accumulatos  humo- 
res derivaudi  causa , partim  novum  dolorem  excitando,  praesentes  ex  ista 
congestione  dolores  tollendi  causa,  ferramentis  candentibus  usum  fuisse, 
ipsorumque  auxilio  Cinesiam,  Evagorae  filium  moribundum  vitae  reddi- 
disse, historia  testis  est.  I) 

Post  hunc  Hippocrates  igni»  ct  cauterii  praesertim  actualis  admi- 
nistrationi  favebat  ita,  ut  illum  nominare  difficile  sit  chronicorum  morbo- 
rum, cujus  medelae  ignis  saluberrimum  usum  denegasset,  quum  omnem 
auxiliorum  vim  et  efficacitatem  compendio  quasi  comprehendat  verbis : 
,, quaecunque  non  sanant  medicamenta,  ea  ferrum  sanat,  quae  ferrum  non 
sanat,  ea  ignis  sanat , quae  autem  ignis  non  sanat,  haec  incurabilia  habenda 
sunt.<f  2)  — Quod  Coi  Magni  effatum  notissimum,  etiamsi  pluribus  aliis 
suffulcire  possemus  ejusdem  auctoris  placitis,  attamen  hunc  in  locum  unum 
adduxisse  sufficiat,  partim  ob  auctoris  gravitatem  atque  dignitatem,  par- 
tim propterea , quod  in  hoc  reliquorum  omnium,  quae  huc  spectant  effato- 
rum, quasi  explicatio  continetur.  Ne  igitur  iusto  longiores  simus  in  his, 

ad  aliud  non  minoris  pretii  testimonium  transimus  quod  nobis  reliquit  Ga- 

1)  J.  G.  B er  nstei n Geschichte  der  Chirurgie*  T.  I.  Leipzig,  1 822.  p.  24. 

2)  Aphorism.  Sect.  VIII.  aphor.  6.  . 

lenus,  dum  contendit:  7)  j, ustionem  ex  his  esse  praesidiis,  quae  totam 
ejus,  quod  infestat,  substantiam  exinaniunt^  — quod  idem  esse  videtnr,  ac 
si  diceret : nullum  esse  corporis  Titium  tam  ferreum  atque  inpenetrabile, 
quod  non  cedat  vi  ignis,  praesertim  si  multiplices  ejus  vires  atque  usus 
adamnssim  intelligantur.  Quot  enim  existunt  morbi  inexcussi,  qui  per  nos 
tentati  non  profligantur.  Cujus  rei  causa  in  eo  posita  est,  quod  nescimus, 
quomodo  praepotente  ignis  virtute  recte  uti  conveniat;  quippe  tam  late  ea 
patet,  ut,  in  quacunque  se  exseruerit  corporis  parte,  omnem  ejus  sub- 
stantiam subire  queat.  Testilicatus  etiam  hoc  his  versibus  est  Democrates 
apud  Galenum:  4) 

Unus  idcirco  est  omnium  curae  modus : 

Omnibus  carnem  virulentam  protinus 
Scalpello  circumcide , et  igne  combuta.  — 

His,  quos  nominavimus,  optimae  notae  medicis  adnumerandi  sunt  ex  me- 
thodicorum schola  Themison,  Soranus,  Caelius  Aurelianus  et  alii,  quos 
Prosper  Alpinus  laudat. 

Aetius  etiam  Archigenem  in  medium  adducit,  qui  ita  loquitur : 6 ) 
,, Veteres  ustione  in  ischiaticis  usi  sunt,  tum  per  cauteres  ferreos  igne  can- 
defactos , tum  per  struthii  et  aristolochiae  radices,  coxae  junctura  in  altum 
perusta,  itemque  cruri  per  intervalla  quaedam,  circa  dolentes  maxime  lo- 
cos cautere  admoto. “ 

Cornelii  Celsi  suffragium  de  hac  re  ita  audit:  7)  ultimum  est  et  in 
veteribus  quoque  morbis  efiicacissimum , tribus  aut  quatuor  locis  super 
coxam,  cutem  candentibus  feramentis  exulcerare,  ut  materia  inutilis  cvoce- 
tur.fC  — et  alio  loco  dicit:  ,, coxis  proxima  genua  sunt,  in  quibus  ipsis 
nonnunquam  dolor  esse  consuevit:  in  iisdem  cataplasmatis  curbitalisque 
praesidium  est,  sicut  etiam,  cum  in  humeris  aliisve  commissuris  dolor  ali- 
quis exortus  est“,  e.  s.  p.  tandemqne  ita  concludit:  ,, omnes  ejusmodi  do- 
lores, ubi  inveteraverunt,  vix  citra  ustionem  finiuntur.  “ — 


3)  Method.  me d.  1.  XIH.  c.  6. 

4)  de  Antid.  1.  II.  c.  6. 

5^  de  Medicin.  Aegyptior.  1.  III.  c.  12. 

6)  Tetrab.  III.  Serm.  jo.  c.  3. 

7)  de  Medicin.  1.  IV.  c.  22.  et  1.  V.  p.  236. 

’ Paulus  Aegineta  itidem  pluribus ; in  morbis  ustionem  laudat.  Sic 
etiam  Plinius  et  Theodorus  Priscianus  frequenter  hujus'  medicinae  faciunt 
mentionem,  neque  alii,  etsi  minus  celebres,  viri,  ejus  obliti  sunt,  inter 
quos  referendus  est  Titus  Livius,  qui  tuberculum,  quod  carbo  (authrax) 
vocatur,  carbone  exurendum  suadet;  et  Quintus  Serenus  bene  canit  de 
podagra  8): 

At  cum  prima  mali  sese  ostentabit  origo, 

Fervida  non  timidis  tolera  cauteria  plantis. u — 

Yirgilius  Maro  de  ignis  in  corpus’ saluberrimo  usu  itaiudicat: 

Omne  per  ignem 
Excoquitur  vitium,  atque  exudat  inutilis  humor. 

Seu  durat  magis  et  venas  adstringit  hiantes ! — 

Georgic.  L.  I. 

Plinius  testis  est,  Arcliagatum  Peloponnesiacum,  primum  fuisse,  qui  L. 
Aemilio  et  M.  Livio  Consulibus  535.  a.  u.  c.  Promae  medicinam  fecit  et  a 
senatu  civis  Romani  privilegiis  et  apto  ad  perficiendas  operationes  loco  con- 
donatus, medici  vulnerarii  nomen  accejDit.  Sed  nimis  frfequens  cauterio- 
rum et  ferramentorum  usus , nec  non  infausti  exitus , qui  quandoque  ope- 
rationem insecuti  sunt,  sicut  etiam  adversariorum,  inter  quos  M.  P.  Cato- 
nem primum  obtinuisse  videmus  locum,  obtrectationes  effecerunt,  ut  as- 
secutam prius  celebritatem  fiflemque  rursus  haec  medendi  ratio  perderet 
omnem  et  carnificii  operis  nomine  a quibusdam  contaminaretur. 

Unicam  fere  Japonensium  etSinensium  sanandi  methodum  in  ustione 
constitisse,  quae  Moxae  ope  iustituebatur , in  gravissimis  quibusdam  mor- 
bis, habemus  cognitum. 

Ex  Aethiopibus  quoque  et  Abyssinis , antiquitus’  ea  curandi  ratione 
utentibus,  defluxisse  morem  hunc  ad  Aegyptios,  Prosper  Alpinus  auto- 
psiae  fide  hisce  verbis  declarare  studet:  IO)  ■homines,  inquit,  ibi  quasi 
innumeros  licet  spectare,  quibus  ex  cicatricibus  multas  paries  inustas 
fuisse,  certo  conjicitur,  si  quidem  permulti  capitis  partes,  sinciput,  occi- 
put aliasque  pericranii,  tempora,  collum,  pectus,  latera,  hypochondria 
— * — .»  . .ii  .1  .i  - ' 


8)  Q.  Sereni  Carmen  de  medicina. 

9)  Bernstein,  1.  1.  p.  38  et  39. 
10)  de  Medicin.  Ae^yptior.  I.  1. 

ad  umbilicum,  hepar,  lien,  renes,  vesicam,  spinam  dorsi,  lumbos  ar- 
ticulosque vel  brachiorum,  vel  manuum,  vel  crurum,  vel  pedum  inustas 
fuisse,  ignis  relictae  cicatrices  certo  significant. u — Omnes  ejus  regionis 
incolae , inustionem  ad  multos  morbos , eosque  nullis  aliis  remediis  ceden- 
tes , pro  secreto  habuerunt  auxilio. 

Sic  etiam  Arabes , secundum  eundem  auctorem,  permultos  morbos 
igne  sanasse  constat,  et  Dioscorides  his  utitur  verbis:  1 ,,de  hac  medi- 
cina non  est,  quod  hactenus  aliud  invenerimus  aut  tradere  valeamus,  nec 
cur  Arabica  haec  ustio  quondam  diceretur,  nisi  forte  a gente  id  nomen  in- 
venerit; et  quoniam  Arabes  sic  coxendices  urerent,  ideo  Arabica  fuerit 
dicta  a veteribus. u Et  profecto  hanc  sententiam  nemo  valet  confirmare 
melius,  quam  Albucasis,  qui  in  hoc,  quod  ignis  usum  medicum  attinet, 
caeteris  omnibus  est  anteponendus.  Libros  hic  aucto-r  reliquit  de  Chirur- 
gia tres,  quorum  primus,  quantus  quantus  est,  descriptione  et  delinea- 
tione usus  cauterii  actualis  occupatur.  xa")  Chirurgos  Graecos  ab  Hippo- 
cratis inde  temporibus  permultum  huic  remedio  tribuisse  utilitatis  atque 
efficacitatis,  Romanos  contra  effoeminatos,  dolorumque  timidos,  rarissime 
istud  in  usum  vocasse,  praesertim  quum  eo  tandem  tempore  internae  et  ex- 
ternae Graecorum  artis  medendi  notitiam  acceperint,  quo  mollities  et  luxu- 
riosa vita  ipsorum  vires  debilitaverat  adeoque  exhauserat,  habemus  com- 
pertum. Arabes,  sicut  in  omnilma  Itymanorum  aemulatores  fuerunt , ita 
quoque  ab  ustione  abhorruerunt,  si  unum  exceperis  Albucasem,  quem 
autem  ad  extrema  vergentem , iusto  saepius  et  sine  recta  indicationum  di- 
iudicatione  atque  circumspectione  cauteria  videmus  adhibere , ut  nullum 
fere  existeret  corporis  vitium,  quod  non  ignis  ope  e medio  tollere  studuisset. 

Sic  et  Avicenna  1 3)  cauterium  nuncupat  medicamentum  utilissi- 
mum, juvans  ad  prohibendum,  ne  corruptio  spargatur,  et  ad  confortandum 
membrum,  cujus  complexio; est  frigida,  et  ad  restringendum  sanguinis 
fluxum.  — Kaempfer  I4>)  refert,  Arabes  eorumque  asseclas,  Persas  et 
Moiigoles,  ignis  fomitem  in  urendis  laesis  corporis  partibus  non  alium  ex- 
petiisse,  quam  pannum  gossypinum  isatide  seu  glasto  tinctum. 

TBt 


41)  L.  II. 


"{ 


non 


TTmTTfrr- . ..  , >-r 

e.  712. 

12)  Albucasis,  chirurgorum  omnium  primarii,  libri  tres,  etrgent.  1532.  fol. 


13)  Canon.  L.  II.  Fen.  jo.  c.  29. 

14)  Amoenitat.  exotie.  Fascicul.  III.  observ.  12.  p. 


5S9. 


6 


Afros  pastores , secundum  Herodotum , pueris  quadrimis  osypo 
ovillo  bregma  inurebant,  ne  catarrhis  essent  obnoxii:  quam  eandem  ob 
causam  Hippocrates  octo  cauteriis  caput  exurebat.  - ■ 

Eo  etiam  in  pretio  habuerunt  Scytha*  ustiones,  ut  Hippocrates  ho- 
rum  vidisse  retulerit  humeros  et  brachia,:  juncturas  manuum,  pectora, 
lumbos  et  coxas  ignis  cicatricibus  notatas,  quas  ustibnes  adhibuerunt, 
propter  humiditatem  artuum  et  ad  firmandum  corpus.  Quid,  quod  Sauro- 
matae  fo  eminae  , eodem  teste,  puellis  adhuc  infantibus  y dextras  mammas 
esectas,  igne  adusserint  eam  ob  causam,  ut  in  hello' sagittaturis,  omnia 
vis  omneque  robur  in  dextrum  humerum  et  brachium  deferretur.  — . 

Jam  ex  his  testimoniis  gravissimis  facillime  apparet,  quanti  anti- 
quissimis iam  temporibus  omnes  fere  nationes  ac  gentes , ignis  usum  in 
medendis  cujusvis  generis  aegritudinibus  fecerunt,  veluti  ex  ignis  sola  et 
frequenti  administratio  ne , cuncta  ea  levamina  reportarint,  quae  alii  a re- 
liquorum medicamentorum  farragine,  studiose  in  usum  vocata  expectarunt. 
Sed  non  ad  curanda  tantummodo,  ad  praecavenda  adeo  mala,  ex- 
timi Orientis  nationes  corpus  inurere  consueverunt,  et  dolores  applica- 
tione ignis  excitatos  tam  parvi  aestimarunt,  ut  nec  aetati  nec  sexui  parce- 
rent, totamque  cutem  foedis  cicatricibus  squalidam  redderent,  id  quod  re- 
lationes de  rebus  medicorum  gestis  passim  testantur. 

Sed  medicae  artis  magistrorum  ct  principum  primi  aevi  cum  igne 
factae  experientiae,  eorumque  doctissima  de  huius  elementi  applicatione 
institutio,  quemadmodum  etiam  passim  relatae  observationes,  tam  ejus 
nociferum  quam  proficuum  usum  illustrantes  , etsi  plures  nimia  eloquentia 
illum,  veluti  secretum  plurimis  vitiis  expugnandis  maximnm  praedicarint, 
majorem  conciliaverunt  remedio  fiduciam,  quam  multitudinis  in  illud  pro- 
pitia voluntas. 

Videmus  ex  iis  , quae  dixi,  auctoritatum  haud  esse  spernendum  nu- 
merum, cui,  si  in  his  versari  finis  esset,  multas  alias  easque  non  parvi 
ponderis  addere  potuissemus  ex  operibus  variorum  scriptorum  decerptas, 
qui  ustionis  laudatores  scse  praedicant,  quique  virtutem  ignis  in  pertina- 
cissimis et  periculosissimis  affectibus  se  expertos  esse  gloriantuT^  verum 
nimia  ipsorum  nec  satis  limitata  ustionis  commendatio , inter  medicos  ipsos 


Ii)  Herodotus  L.  IV. 

discrepantias  genuit  innumeras  , sic  ut  tandem  adurendi  exercitium  tot 
nactuni  sit  osores,  quot  autea  habuerat  praecones.  Quod  fatum  cuilibet, 
«tiam optimo,  medicamento  aeque  contigit,  ac  huic,  ut  laudatum  esset  ab 
his,  vituperatum  et  culpatum  ab  illis.  Fuerunt  enim  quovis  aevo,  qui 
ignis  u$um  ejusqtte  in  corpus  humanum  efficacitatem  et  applicationem  non 
intttiletn  solum,  sed  adeo  periculosam  et  e medicina  omnino  proscribendam 
■esSfc  declararunt.  Flures  vero  eorum,  qui  eiusmodi  de  ustione  ut  sanitatis 
restituendae  praesidip  iudicium  dederunt,  sine  iusta  causarum  et  eventuum 
ponderatione,  nunc  tantum  ob  cruciatus  doloresque  inde  excitatos,  nunc 
ob  adspeetum  ferramenti  candentis  terribilem,  nunc  ob  infructuosam  ignis, 
in  variis , per  se  incurabilibus  affectibus , applicationem , imo  etiam  ob  re- 
medii, incongrue  licet  adhibiti,  vel  exiguum,  vel  interdum  etiam  infau- 
stum effectum,  ab  hac  morbis  medendi  methodo  abhorruerunt , ad  alia, 
quamvis  igne  minus  efficacia  remedia  confugerunt  maculamque  illi  inferre 
non  dubitarunt.  Quibus  tamen  semper  sese  opposuerunt  celeberrimae  fa- 
mae insignisque  nominis  viri,  adversi  exitus  culpam,  erroneae  de  ejus 
agendi  modo  opinioni  et  perversae  remedii  applicationi  adscribentes. 

Atque  ex  his  nominasse  sufficiat : Guilielmum  Fabricium  Hildanum, 
Fabricium  ab  Aquapendente,  Fallopium,  Lanfrankium , Prosperum  Alpi- 
num, Ambrosium  Paraeum,  Scnltetum,  Kaempferum,  Petrum  Frankium, 
prae  caeteris  autem  Mare.  Aurei.  Scverinum,  qui  Tarsiae  in  Calabria  natus, 
medicos  sui  temporis , qui  timidi  quippe  et  artis , quam  exercebant , pa- 
rum gnari,  ab  efficacis  chirurgiae  administratione  omnes  abstinebant,  re- 
mediisque, etiamsi  non  nociferis  et  inutilibus,  effectum  tamen  et  prom- 
ptum auxilium  recusantibus,  aegrotorum  miserum  statum  producebant 
adeoque  saepius  irreparabilem  reddebant,  scriptis  suis  de  efficaci  hac  me- 
dicina, ex  lethargo  excitavit  strenua  voce.  Sed  et  ipse  et  sectatores  eius, 
necessariae  mediocritatis  immemores,  ferro  et  cauteriis  non  raro  sunt  abu- 
si, atque  hic  et  illic  plus  noxae  quam  levaminis  aegrotis  attulerunt.  Prae- 
ter Albucasem  nullum  prorsus  habemus  chirurgum,  qui  ferri  atque  ignis 
administrationem  tam  universalem  et  fere  omnipotentem  habuerit  et  prae- 
dicarit,  quam  ipse  ille  Severinus. 

Licet  autem  hic  clarus  vir  a suis  non  solum  admiraretur  coaevis, 
sed  a posteris  quoque  summis  efferretur  laudibus,  cuius  scripta  egregiis 
praeceptis  et  consiliis  chirurgicis  abundarent,  accidit  tamen,  ut  inde  ab 

ipsius  temporibus , cauteriorum  et  ustionis  in  universum  rara  tantummodo  et 
parca  fleret  mentio,  usque  dum  recentiori  aevo  haec  medendi  ratio  a cele- 
berrimis quibusdam  chirurgis  denuo  traheretur  in  usum  atque  v,alde  . commen- 
daretur. Quem  enim  lectorum  fugere  possunt  immortalia  de  hoc  nostro  me- 
dicamine clarissimorum  Francogalliae  chirurgorum  merita?  Ex perieniissiin^ 
quippe  hi  viri  summa  assiduitate  indefessoque  studio  vires  impendebunt  ouir 
nes , ut  tale  divinum  auxilium  ab  oblivionis  profecto  immerita  sorte  vindica- 
rent, quo  factum  est,  ut  haec  chirurgiae  pars,  per  longum  temporis  interval- 
lum plane  neglecta  et  rejecta,  denuo  mortalibus  uberrimus  fons  salutis  et 
vitae  fieret:  namque  rationis  et  experientiae  facem  praeferentes  doctissimos 
pyrosophiae  defensores,  recentissimis  annis  multos  ad  [tentaminum  excitasse 
videmus  imitationem,  qua  nomen  famamque  sibi  pararunt,  ab  iis,  qui  huic 
chirurgiae  haud  favent,  nunquam  obtrectandam; 

R.egia  Academia  chirurgica  Parisiensis , ' institutum  illud  celeberri- 
mum, cujus  de  chirurgia  non  minus,  quam  de  artis  salutaris  quacunque  aha 
parte  merita  splendidissima  quaelibet  gens  grata  agnoscit  mente,  controver- 
siam illam,  utrum  cauteria,  quae  potentialia  dicuntur,  quaeque  causticam 
suam  corrodendo  exercent  vim,  actualibus,  nudo  igne  agentibus,  aequiva- 
leant,  vel  sint  penitus  postponenda,  duplici  quaestione  solvendam  curavit, 
quarum  altera  causticorum  agendi  modum,  concernit,  altera  problemata 
spectat,  an  cauterium  actuale  a.  veicrikue  nimium  applicatum  et  a recentioff- 
bus  nimium  neglectum  fuerit,  et  in  quibusnam’  casibus,  quibusque  cum,  cau- 
tionibus illud  ad  curandos  morbos  aliis  remediis  sit  praeferendum  — - Claris- 
simorum virorum  Labissiere  et  Louis  ad  primam  harum  quaestionum  respon- 
sa, multum  illustrarunt  doctrinam  de  cauteriis  ita,  ut  certioribus  suffulti 
principiis,  tuto  et  alacriter  horum  pharmacorum  usum  in  generis  humani  le- 
vamen amplecti  sciamus, 

Quantum  porro  debemus  doctissimis  disquisitionibus  et  experimentis 
diligentissimis  Pouteau  et  Percy,  qui,  ingenii  acumine  nobiles,  scriptis  non 
minus,  quam  factis,  pyromedicinae  restitutores  et  reformatores  summo  jure 
habentur.  Nullus  enim  dubito,  quin  medicinae  et  inprimis  chirurgiae  stre- 
nuo cuilibet  cultori,  notissima  sint,  quae  clari  hi  viri,  non  solum  ab  instituto 
isto  Parisiensi  excitati,  sed  etiam  scientiarum  amore  ducti,  fecerunt  inventa 
et  eruditorum  iudicio  subjecerunt.  Profecto  aere  digna  et  summi  pretii  no- 
bis. visa  sunt  semper  ea,-  quae  ingeniosissimus  Percy  in  introductione  in 

librum,  qui  prodiit  sub  titulo:  Pyrotechnie  cbirurgicale  — pratique,  ou 
l’art  d’appliquer  le  feu  en  chirurgie,  notissimum,  de  causa  neglectus  hujus 
efficacis  chirurgiae  partis  disputat,  et  certe  non  ingratum  erit  lectori,  si, 
quae  huc  spectant,  ipsius  auctoris  verbis,  repetimus:  „c’est  effectivement 
„Ie  public,  dicit,  c’estson  influence  sur  un  art  qui  ne  devroit  recevoir  des 
„loix  que  de  la  nature  et  du  genie,  qui  a fait  disparditre,  de  1’exercice  de 
„la  chirurgie,  1’ antique  et  precieux  usage  de  1’adustion.  La  medecine  ca- 
pessant les  gouts,  ilattant  les  caprices  de  ce  dispensateur  de  la  louange  et 
„du  blame,  sacriEa,  la  premiere,  1’austerite  de  ses  principes,  au  desir  de 
„lui  dtre  agreable,  et  cette  condescendence  funeste  ne  pouvoit  manquer 
„d’entraines,  dans  la  meme  servitude,  une  profession  dont  la  severite  deve- 
„noit  repoussante  a proportion  du  relachement  ou  s’abandonnoit  sa  soeur. 
,>La  chirurgie  subit  donc  aussi  le  joug;  et  cette  rigueur  salutaire  qui  en  avoit 
,,signale  la  naissance,  que  des  siecles  accumules  n’avoient  point  ebranlee, 
,,flechit  enEn  sous  le  sceptre  del’opinion,  qui  la  reprouvoit.  C’est  ainsi  que 
„les  arts  prennent  toujours  la  teinte  des  moeurs  du  ternps  et  du  caractere 
„desnations;  c’est  ainsi  que  la  mode,  la  trop  versatile  mode,  leur  fait  par- 
. ,tager  sa  mobilite,  et  leur  imprime,  tantot  le  sceau  de  1’elevation  et  de  l!e- 
„nergie,  tantot  celui  de  la  decadence  et  de  la  petitesse.<{  — Et  paulo  ante 
crudelitatis  opprobrio,  quo  multi  istos  pulsare  solent  chirurgos,  qui  manu 
strenua  et  intrepida  artem  fctuiuni,  laaec  opponit:  „Semblables  a la  loi  qui  fre- 
„mit,  qui  detourneles  yeux,  en  frappant,  nous  gemissous  de  voir  la  douleur 
„se  meler  sans  cesse  a nos  secours;  et  nous  avons  besoiri,  pour  etre  utiles, 
„de  cette  fermete  a la  fois  intrepide  et  compatissante,  qui  eleve  1’homme 
„audessus  delui-m^me,  qui  lui  fait  braver  les  mouvemens  de  la  nature,  et 
„ne  lui  laisse  entendre  que  la  conscience  du  devoir  et  le  cri  de  la  bienfai- 
„sance.“  — Neque  vero  his  tantummodo  verbis,  sed  tota  de  cauteriorum 
necessaria  aestumatione  doctissima  illa  disputatione,  quae  lauream  ipsi  vin- 
dicavit meritissimam,  satisfecisse  auctorem  sagacissimum , et  quaestioni  pro- 
positae, et  rei  ipsius  dignitati,  nec  non  humanitatis  et  medici  prudentis  offi- 
cio, quis  eruditorum  est,  quem  fugere  possit?  — Silentio  denique  prae- 
terire neutiquam  possumus,  quae  suo  quocunque  tempore  eundem  in  Enem 
diligentissime  conceperunt,  nobisque  cognita  reddiderunt  Aulagnier’,  Ches- 
neau,  Cotheriet,  Delonnes,  Larrey,  Marguand,  Paroisse,  Valentin,  Petit, 
Richerand,  Rustius  et  multi  alii  iique  expertissimi  chirurgiae  magistri. 

Antequam  vero  hunc  relinquamus  loculi,  non  possumus,  quin  adii- 
ciamus  nonnulla  de  multiplici  materia,, qua  chirurgi  suo  quique  aevo  adu- 
stiones moliebantur,  quippe  quae  itidem  ad  historicam  argumenti  nostri  par- 
tem censemus  pertinere. 

Magna  fuit  morborum,  contra  quos  veteres  cauteriis  pugnabant, 
caterva;  numerosissimae  quoque  fuere  gentes,  quae  illa  adhibuerunt,  et 
variae  quoque  in  hunc  finem  vocabantur  in  usum  materies,  quarum  ope  per- 
fici ustiones  solebant.  Quum  enim  omnibus  fere  corporis  partibus  applica- 
rent ignem  et  adaptandam  esse  existimarent  materiae  formam  ejus  partis  for- 
mae et  structurae,  qnae  cauterii  administrationem  postulavit,  instrumenta 
pararunt  variae  formae  et  magnitudinis , quorum  plurima  in  instrumentorum 
chirurgicorum  pristini  temporis  collectionibus  adhuc  reperiuntur. 

Ac  primum  quidem  usi  sunt  artis  magistri  metallis,  inprimis  auro, 
argento,  cupro,  aere,  ferro  et  chalybe,  quorum  forma  aut  plana,  aut  acu- 
minata, rotunda,  aut  cylindrata  conicave,  pro  loci  urendi  varietate  varia 
erat.  Alii  cauterizabant  lapidibus,  lignis,  plantarum  radicibus,  sic  e.  Q. 
Rases  ligno  myrrhae  humido,  Hippocrates  non  raro  buxeis  fusis  aut  fungis; 
alii  medici  Aegineta  referente  fungosa  materia;  Aedus  ligno  juglandis  regiae, 
alii  rursus  radicibus  asphodeli,  dracuntii,  et  gentianae,  item  sarmento  vitis, 
olivae  nucleo,  ligno  quovis  oleoso,  ovi  cortice,  nec  non  aquae  et  olei  fer- 
ventis vaporibus  ad.  locum  desiiiiaiu.111  -vor-gontibuc  usi  sunt.  Ustionis  ex  ca- 
prae lana  aut  stercore  Dioscorides  facit  mentionem.  Linum  crudum  suadet 
Pollinius;  Aegyptii  vero  utebantur  secundum  Alpinum,  segmento  panni  ex 
lino  aut  gossypio  parati,  longitudine  et  latitudine  digitorum  circiter  trium, 
quo  involvebant  aliquid  lanuginis  gossypii  et  ex  quo  formabant  pyramidem, 
cuius  basin  cuti  exacte  adaptabant  lanuginemque  cum  panno  comburebant. 
Post  inustionem  parti  exustae  applicabant  ossium  medullam,  donec  eschara 
caderet.  X(S) 

Japones  instituunt  ustiones  ope  Moxae.  Collecta  nimirum  mense 
Julio  Artemisiae  folia  lanuginosa  siccant,  deinde  a foliis  abradunt  texturam 
lanuginosam,  quam  tundunt,  terunt  et  inter  digitos  volvunt,  indeque  co- 
num , qui  glandis  magnitudinem  habet,  formant,  cujus  basin  aqua  vel  saliva 
humectatam  cuti  apnectunt  et  accendunt.  Hanc  procedendi  methodum  de- 


16)  Frosp.  Alpinus  de  medicin.  Aegyptior.  ex  edit.  Venet.  1591.  L.  III.  c.  12. 

scribit Purmannus, I?)  secundum  quem  et  Indiae  gentes  eandem  adhibere  so 
lent  Artemisiae  lanuginem. 

Kaempferus1 8)  narrat,  Arabes  et  alios  Orientem  inhabitantes  populos 
ustionem  panno  gossypino  isatide  tincto  peragere  sic,  ut  per  horae  qua- 
drantem, immo  etiam  per  longius  tempus  relinquatur  in  cute  hic  incensus 
fomes,  quo  et  vehemens  dolor  producatur  et  alte  adeo  subiecta  caro  pes- 
sime afficiatur,  ulcusque  sordidum  saepeque  insanabile  oriatur,  quale  ipsi 
aliquoties  in  istis  terris  obvenit,  cuique  medelam  studuit  afferre. 

Tureae  linteolo  intorto  se  urere  solent  ob  defluxiones  et  capitis  ar- 
tuumque dolorem.  I9)  Eundem  in  finem  uti  etiam  solent  accenso  fomite,  ex 
stercore  caprino  siccato  et  gossypio  confecto.  2°) 

Hispani  teste  Murray  ecliinopo  (sphaerocephalo)  quodam  adurunt 
corporis  sui  partes.  21) 

Calmucci  autem  cum  artemisiae  quadam  specie  cauterizant,  vel  ex 
lanosis  Centaureae  sybiricae  foliis  aut  verbasci  lanugine  glutinis  cuiusdam 
ope  turundam  parant  mollem , cutique  imponunt, 

Ostiacis  et  Lapponibus  agarici  muscarii  segmentum  exsiccatum,  Abo- 
riginibus lignum  quoddam,  quod  Pune  vocant22)  cauterii  materiem  prae- 
bet, atque  nonnullos  horum  populorum  iisdem  ad  hunc  usque  diem  uti  so- 
lere ad  urendum  substantiis,  Prosper  Alpinus,  Homberg,  Kaempfer,  ten 
Rhyne  et  Scaw  passim  testantur; 

Ex  Graecorum  antiquo  more,  cauteria  in  oleum  fervens  immergendi, 
ex  quo  peculiares  vires  illa  accipere  arbitrati  sunt,  error  iste  Graecorum  sae- 
culi septimi  exortus  videtur,  qui  variae  cuilibet  affectioni,  quae  cauterii  ap- 
plicationem postulabat,  variis  etiam  radicibus  aut  lignis  succurrendum  esse 
censebant,  unde  factum  est,  utv.  c.  Theophrastus  hederam,  Coelius  Aurelianus 
saponariae  radicem,  Paulus  Aegineta.  radicem  origani  eligeret  in  usum  ustionis. 


17)  Purmanni  chirurgia  curiosa  etc.  p.  724. 

18)  Amoenitat,  exot.  1.  1. 

19)  C.  de  Bruyn,  Kleinasien  p.  143. 

20)  Bellon,  observat,  p.  415.  et  Thevenot  voyage  ii,  c.  27. 

21)  Apparat,  medicamentor.  etc.  V.  I. 

22)  Memoires  et  observations  concernants  les  bens  £ffets  du  cautere  actuel  etc.  par 

M.  Valentin, 

Transiit  haec  erronea  opinio  a Graecis  ad  Arahes  et  ah  his  deinde 
ad  Italicos  scriptores,  acciditque,  ut  ex  his  Thomas  Fienus,  Mercatus  et 
praeprimis  Severinus  cuilibet  naturae  trium  regnorum  substantiae  aut  cor- 
pori peculiares  et  longe  inter  se  diversas  adscripserint  virtutes.  Atque  in 
hoc  nova  et  gravis  causa  quaerenda  est,  ex  qua  summa  imminebant  adurendi 
arti  pericula.  Ex  hac  enim  ab  omni  ratione  omnique  experientia  plane 
aliena  agendi  methodo  artis  ipsius  contemtus  et  neglectus  necessario  seque- 
batur. 

Licet  autem  permultas  ad  cauteria  actualia  coniicienda  adhibitas  a 
variis  esse  materies  videamus,  earum  simplicissimos  tamen  observamus 
effectus ; liinc  etiaiii  recentiorum  auctorum  de  nulla  alia  medicamenti  cuius- 
dam simplicis  aut  arte  parati  vi  medica  tantopere  inter  se  conveniunt  opi- 
niones, quam  de  illa  cauteriorum  actione;  neque  hoc  est  mirandum,  istos 
siquidem  conspicuos  effectus  nunquam  materiae,  quam  in  usum  vocamus, 
non  ferro  aut  cupro  aut  alii  cuidam  substantiae , sed  soli  igni  adscribendos 
esse,  cujus  solummodo  conductores  ista  sint,  facile  patet;  discrepantia 
enim , quae  in  effectu  ignitae  materiae,  corpori  animali  admotae , observa- 
tur , non  nisi  ab  applicatae  materiae  vario  caloris  gradu,  istiusque  diutur- 
niore vel  breviore  actione  pendet.  T)uum  enim  variae  fluidae  atque  solidae 
in  hunc  finem  applicandae  substantiae  disparem  in  se  recipere  valeant  calo- 
rem, et  corpora,  <pio  pompaliora  snnt  et  majori  gaudent  calore  specifico, 
eo  fortius  incalescant,  sponte  aj)paret,  tenacitate  sua  discrepantium  rerum 
ignitarum  applicatione  earumque  vel  momentanea  vel  diutius  protracta  vi 
agendi,  diversum  effectum  impetrari. 

PARS  THERAPEUTICA. 

SECTIO  I. 

Ignis  in  or  ganismum  vis  et  efficacitas. 

Ignis  secundum  diversum  gradum  triplici  modo  in  corpus  animale  agere 
valet. 

Partem  corporis  nostri  vehementi  quidem,  neque  tamen  adeo  vio- 
lento calori,  qui  aut  epidermidem  in  vesicas  elevet  aut  escharam  producat, 
expositam  fuisse  si  ponamus,  omnia  solummodo  intensioris  excitationis 
aut  potius  inflammationis  topicae  tumore,  tensione  sensibili  atque  dolore 
atrociori  leniorive  conspicuae,  symptomata  observabimus , aflectaque  pars 
tali  in  statu  majorem  sensibilitatem  atque  irritabilitatem  ostendet  et  irrita- 
tio praesens  lymphae  aflluxui  ansam  praebebit.  In  hoc  primo  ignis  actionis 
stadio  omnes  stimuli  violenti  in  parte  affecta  quasi  centrum  irritationis  con- 
ficientis effectus  observantur,  eumque  statum  inflammatorium,  si  per  tem- 
pus sat  longum  duraret,  neque  superficiem  solam,  sed  etiam  profundius  si- 
tas partes  occuparet,  vera  phlegmone  secutura  esset. 

In  secundo  ignis  actionis  stadio  epidermis  a lymphae,  quae  sub  ea 
commoratur  , affluxu,  violento  modo  a cute  solvitur  ac  in  bullas  hocce 
fluido  pellucido  adimpletas  elevatur,  e quibus,  acus  aut  cultri  ope  perfo- 
ratis, fluidum  contentum  effluit,  quo  facto  parietes  collabuntur  atque  d.e- 
squamatione,  solvuntur,  ita  ut,  quia  ignis  effectum  suum  solummodo  ad 
illam  usque  materiem  inorganicam,  neque  ad  veram  cutem  protendebat,, 
cicatrix  nulla  oriatur.  In  hoc  autem  secundo  stadio  atrocior  iutensiorque 
inflammatio  longius  perdurat,  et  sensibilitas  atqne  irritabilitas  multo  ve- 
hementius, quam  in  priori,  excitatae  videntur. 

In  tertio  tandem  stadio,  in  quo  vis  ignis,  laesione  altius  penetrante 
aut  latius  extensa,  plus  minus  ve  violenta  esse  potest,,  culis,,  tela  Gellulosa, 

musculi  aut  aliae  partes  vicinae  afficiuntur  earumque  parenchymata  com- 
buruntur aut  in  escharam  commutantur23). 

Hoc  triplici  atque  diverso  ignis  in  organismum  animalem  actionis 
gradu,  ars,  ut  effectus  pari  modo  diversos  ad  morbos  sanandos  producat, 
utitur, 

1. )  ad  evolutionem  systematis  vasorum  capillarium  cutis  et  paren- 
chymatum sub  ea  jacentium  excitandam; 

2. )  ad  humorum  affiuxum  ad  partem  aliquam  augendum; 

3. )  ad  destructionem  completam  eamque  plus  minusve  profunde 
penetrantem  procreandam. 

xYtque  his  effectibus  tres  ignem  in  arte  medica  adhibendi  species 
nituntur. 

A. )  Rubedo  cutis  per  ignem  excitata . Ignis,  qua  rubefaciens, 
duplici  modo  adhibetur,  nimirum,  1.)  aut  superficiei  latae , vel  parti  cir- 
cumscriptae aut,  2.)  parti  denudatae  applicatur.  Hinc  oritur  effectus 
excitans  atque  tonicus. 

B. )  Vesicatio  per  ignem . Praecedente  applicandi  modo  ignis  ru- 
bedinem solummodo  atque  effectum  indicatum  tonicum  ac  excitantem  pro- 
ducit. At  enim  eo  etiam  in  alium  finem  utimur,  nimirum  ad  bullas  provo- 
candas, quippe  qua  ratione  fit,  ut  simul  virtus  tonica  peculiaris  in  partibus 
vicinis  se  exserat,  quarum  consueta  vitalitas  eo  commutatur,  nec  non  ut 
topicus  effectus  sive  incitatio,  quam  omnia  symptomata  fecundum  combu- 
stionis stadium  indicantia  comcomitantur,  locum  habeat. 

C. )  Desorganisatio  per  ignem.  Haec , cauterisatio  stricte  sic  dicta, 
parenchymata  organismi  animalis  plane  destruit.  Z4) 

Ignem  igitur  remedium  esse  videmus,  quocum,  si  effectuum,  quos 
producit,  rationem  habemas,  vix  ullum  aliud,  comparari  potest.  Medicina 
'quippe  est  validissima  excitans  atque  tonica,  quae  non  solum  in  partes  de- 
bilitatas atque  paralyticas  nec  non  in  nervos  imprimis  agit,  sed  etiam  iu 
partibus,  ad  quas  adplicatur,  mutationem  simul  activitatis  vitalis,  jiarti 
morbosae  admodum  utilem  futuram  adducit;  porro  remedium  quoque  si- 
stit destruens,  quod  celeritate  atque  vi  agendi  omnia  alia  superat.  Imprimis 


23)  Pinei  Encyclop.  metho-dique.  Medecine  art.  Feu.  png.  351. 
~ 24)  Jourdan.  Dicton.  de  sc.  med.  art  Feu.  p.  92. 

omnibus  aliis  remediis  ignis  eam  ob  rem  praeferri  meretur,  quod,  hac  ipsa 
de  causa  si  adhibetur,  magno  aegrotantium  commodo,  laudatos  effectus 
simul  exserit : etenim  partes  morbosas  non  solum  in  escharam  transmutat, 
sed  in  partibus  subjacentibus  etiam  reactionem  vasorum  cicatricis  forma- 
tioni faventem  atque  morbi  recidivam  impedientem  excitat. 

Corpora,  quibus  ad  urendas  corporis  humani  partes  utimur,  du- 
plicis sunt  generis ; aut  calore  sensibili  plus  minusve  praedita,  aut  incensa 
atque  flammantia  adhibentur,  quae  igneum  elementum  eum  in  modum 
evolvant  emittantque,  quo  ipsa  destruuntur  atque  depascuntur.  Illis  cau- 
terium actuale  sive  ferrum  candens,  his  moxa  annumeratur.  J5) 

Recentioribus  etiam  temporibus  interdum  aqua  fervente,  utpote 
remedio  fortiter  excitante , in  febribus  malignis  cum  magna  aut  imminente 
virium  prostratione  iunctis,  ut  minus  lentam  vesicatoriorum,  aliorumque 
epispasticorum  actionem  supplerent,  nonnulli  medici  uti  consueverunt  in- 
deque,  aiunt,  se  exoptatissimum  effectum  percepisse.  27)  Pari  modo 
etiam  nonnulli,  felici  eventu , quem  fortuito  assecuti  fuerant,  commoti 
liquores  spirituosos  et  pulverem  nitrosum  tanquam  cauteria  adhibere  conati 
sunt;  3 s)  experientia  autem  spem  conceptam  fefellit.  Horum  enim  corpo- 
rum, eo  consilio,  ut  vera  destructio  partis  cuiusdam  locum  habeat,  adhi- 
bitorum actio  non  satis  alte  p>enetrat,  ideoque,  si  tonicum  et  excitantem 
effectum  desideramus,  rantpril  aotualio  applicatio  superficialis  iis  praeferri 
debet. 

Omni  jure  igitur  hoc  nostro  tempore  chirurgi,  si  eo,  de  quo  loquor, 
line  potiri  velint,  cauterio  actuali  atque  moxa  fere  solum,  uti  solent. 

25)  Sabatier  Medecine  operatoire  T.  I.  pag.  351. 

26)  Omnia  supra  (P.  histor.)  indicata  et  ad  urendum  adhibita  corpora,  quae  a vete- 

ribus imprimis  in  usum  vocabantur,  in  hunc  duplicem  ordinem  facili  negotio 
redigi  possunt. 

27)  Jourdan  Dict.  de  sc.  med,  art.  Feu.  pag.  94. 

28)  Ibidem. 


. v '.t  «<•;  ■ .c/i-a 


16 


SECTIO  II. 

De  cauterio  actuali. 

Cauterium  actuale  ex  tribus  partibus,  ex  manubrio  scilicet,  caule 
et  extremitate  cauterizante,  2 9)  cujus  peculiaris  constructio  diversas  cau- 
terii actualis  formas , exliibet,  (vid.  infra)  componitur. 

Ex  omnibus  metallis  ferrum,  vel  malleabile , vel,  quod  praestat, 
in  chalybem  mutatum,  quod  caloricum  facillime  in  se  recipiat  iterumque 
emittat,  neque  ita  facile,  ut  quaedam  alia  metalla,  fusionem  sub  eat,  ad 
conficiendum  cauterium  actuale  aptissimum  habetur.  3o)  Ob  majorem  vero 
densitatem,  minoremque  erga  o5cygenium  affinitatem,  cujus  principii  vi 
ferri  malleabilis  superficies  mutatur,  praeferendus  est  chalybs.  Utrumque 
praeterea  in  praxi  hoc  non  parvum  affiert  commodum,  ut,  pro  vario  ignis 
gradu,  cui  expositum  fuit,  maiorem  minoremve  calorici  quantitatem  assu- 
mat, atque  sic  ad  usus  varios  chirurgicos  peraptum  fiat. 

Hi  caloris  varii  gradus,  qui  cum  ferro,  ignis  actione  in  eum,  com- 
municantur, vario  se  colore  produnt,  cinereus  quippe  gradum  minorem, 
maiorem  ruber  et  cerasinus,  maximum  ex  albido  candens  color  indicat. 
Hinc  tres  diversas  species  cauterii  actualis  seu  ferri  candentis,  cineream, 
rubram  et  alhidn  randentem  habemus.  Quod  ad  cauteriorum  peculiarem 
in  corpus  animale  actionem  attinet,  hoc  est  notandum:  m universum  partes 
eo  magis  irritantur,  eo  autem  minus  destruuntur,  quo  minori  calorici  quan- 
titate sunt  imbuta  instrumenta;  contra  partes  eo  minus  irritantur  eoque  ma- 
gis ac  celerius  destruuntur,  quo  major  ardoris  est  intensitas.  Ferrum 
itaque  colore  cinereo  candens  quam  maxime  irritat  atrocissimosque  efficit 
dolores , dum  actio  ferri  ex  albido  candentis  multo  minus  persentitur.  Illud 
partes  aut  plane  non,  aut  demum  post  longiorem  admiuistrationem  destruit, 
hoc  vero  eo  ipso  momento,  quo  partes  attingit,  non  solum  ipsarum  stru- 
cturam, sed  cum  hac  etiam  omnes  vitae  proprietates  delere  solet.  3 1) 


29)  Yid.  Percy,  Pyrotechnie  pag.  53.  et  Sabatier  1.  e.  pag.  343.  qui  hasee  partes 

constituentes  tam  accurate  descripserunt,  ut  repetitionem  opus  inutile  ducamus. 

30)  Percy  Pyrotechnie  pag.  36.  et  Sabatier  1.  c.  pag.  342. 

31)  Sabatier  1.  c.  p.  346.  Percy  1.  c.  p.  103.  — l\ust  Arthrokakologie , sicuti,  ait 

culter  acutus  celerius  minoresque  producens  dolores,  quam  obtusus,  agit. 

Atque  cum  inde  cauterii  actualis  applicationis  indicationes  singulae 
prodeant,  chirurgus  yarii  huius  effectus  rationem  habere,  atque  gradus 
caloris,  actione,  quam  desiderat,  quam  accuratissime  metiri  debet.  32} 

Peculiarem  constructionem  extremitatis  cauterizantis  ferri  diversas 
formas  hujus  instrumenti,  quas  nostro  tempore  in  usum  vocare  videmus, 
praebere,  jam  supra  commemoratum  est. 

Omnibus  fere  in  casibus,  qui  ignis  applicationem  postulant,  secun- 
dum JPercy , Roux , et  Sabatie?'  haec  sex  cauteria  chirurgico  fini  satisfa- 
ciunt : 

I.  Cauterium  cylindricum  (cautere  en  roseau)  quod  ita  structum 
est,  ut  extremitas  cauterizans  in  acus  triquetrae  (Troisquart)  modum  can- 
nula sit  inclusa,  ex  qua  promoveri  potest. 

Hoc  cauterio,  cum  cayitates , sinus  et  fistulas  serpentes  aut  locos 
profundos  urere , partes  autem  vicinas  incolumes  servare  volumus,  utimur. 
Sabatier  3 3}  interea  hoc  ferramentum  non  ubicunque  adhibendum,  sed 
rarissime  tantum  in  usum  vocandum  esse  censet,  partesque  digitis  aut  ope 
tenaculi  discerni  atque  ita  locum  deurendum  plane  denudari  iubet.  Secun- 
dum hunc  auctorem  tum,  atque  quidem  prospero  cum  eventu,  adhiberi  pot- 
est, cum  ustionem  momentaneam  sufficere  iudicamus  ; cauterium  autem  si 
per  aliquod  tempus  actionem  exercere  aut  saepius  applicari  debet,  cannula 
facillime  incalescit,  parfesque  circum  «itas  nrit;  praotoroa  cannula  ferrea 
hoc  permagnum  habet  incommodum,  ut  extremitatem  cauterizantem  oculis 
chirurgi  subducat,  qui  proinde  non,  nisi  spem  alit,  fore  ut  fortunam  secun- 
det eventus , ustionem  peragere  potest. 

Sabatier  iis , qui  in  cavitate  oris,  in  vagina  aut  in  alio  quocunque 
cavo  applicare  ignem  volunt,  loco  cannulae  ferreae  adhibendae  parietibus 
laminas  humectatas  ex  charta  conglutinata  paratas , quae  simul  ad  eos  reti- 
nendos aliquid  conferunt , commendat,  quae  nec  calorem  transmittant , nec 
partes  urendas  occultent.  Interea  tamen  cannula,  si  eiusmodi  laminae  ad- 
hiberi non  possunt,  quod  quidem  haud  raro  accidit,  teste  etiam  Percy  34) 
usum  suum  praebet. 

o 

32)  Conf.  supra  dictum. 

33)  1.  c.  pag.  356. 

34)  1.  c.  pag.  154. 

II.  Cauterium  olivare  (bouton  de  feu,  cautere  a bouton,  cautere 
olivaire)  hoc  nomen  suum  accepit  propterea,  quod  extremitas  urens  capi- 
tulo, quod  formam  habet  fructus  olivae  aut  ovi,  est  instructa,  quaque  in- 
strumentum lioc  aptum  redditur,  quod  iii  certas  cavitates  e.  g.  in  tumores 
cysticos,  immitti,  earumque  interna  superficies , orificii  incolumitate  ser- 
vata, uri  possit. 

III.  Cauterium  conicum  (cautere  conique,  pointe  de  feu,  cautere 
a pointe)  coni  formam  gerit;  hoc  ad  omnes  aeque  superficiei  ac  sinus  par- 
tium cauterisationes  accommodatum  est,  quibus  orificium,  per  quod  in- 
strumentum penetravit,  dilatare  volumus.  Atque  hoc  cauterium  omnia 
antea  enumerata,  ut  et  antiquiora  ustionis  peragendae  causa  inventa  instru- 
menta , quae  dactylaria , ovalia , pyriformia  et  pyramidalia  vocabantur, 
superflua  reddere,  eorumque  locum  supplere  posse  putat  Percy  3f). 

IV.  Cauterium  cultellare  (couteau  de  feu,  secundum  Dupuytren 
cautere  hastile,  quia  forma  fascium  lictorum  Romanorum  securi  similis  est) 
ad  lineas  solummodo  imprimendas,  quales  cauterisatione  transcurrenti  di- 
cta fiunt,  adhibetur.  3ff)  Praeterea  etiam  eo  secundum  Sabatier  ?7)  ad 
basin  certorum  fungosorum  gingivae  tumorum  (epulis) , nec  non  ad  exosto- 
ses quasdam  ossium  maxillarium,  quae  plerumque,  si  eas  cultelli  ope  ad- 
gredimur,  sanguinem  fundunt  destruendas  utimur. 

Hic  Rustii  illius  celeberrimi  cauterium,  quod  supra  descripto  prae- 
ferendum est,  commemorari  debet.  Formam  illud  habet  prismaticam  et 
secundum  inventorem  3 8)  haec  praebet  commoda:  1.  angulo  suo  inferiori 
recta  linea  decurrente  cuti  solummodo  striam  angustissimam  vere  inurit; 
nihilominus  tamen,  2.  volumine  suo  superiora  yersus  maiore  calorem  diu 
retinet,  nec  minus  cito  refrigescit;  3.  lineas  inurendo  simul  iii  distantiam  agit 
atque  ardorem  ex  utroque  latere  in  partes  emittit  vicinas;  4.  formae  ipsius 
ope  , dum  leviter  applicatur  aut  trahitur,  altius  celeriter  penetrat ; 5.  deni- 
que facili  negotio  quaquaversus  moveri  potest  ita  ut  corporis  superficiebus 


35)  1.  c.  pag.  €5. 

36)  vid.  infra.  ir.U  i'  ct<  - 

37)  1.  c.  png.  345.  cS 

38)  1.  c.  pag.  102.  i 

et  planis  et  convexis  aut  concavis  striae  recto  aut  incurvato  itinere  decur- 
rentes, quemadmodum  pars  affecta  efflagitat,  imprimi  queant. 

Hoc  instrumentum  ob  formam  suam  citius , quam  par  est,  in  partes 
penetrare,  ideoque  secare  potius  quam  urere  , nonnulli  iudicaverant ; at 
vero  lianc  obiectionem,  quae  potius  contra  cauterium  cultellare  moveri 
possit,  Rustius  refutavit  39). 

Y.  Cauterium  nummulare  (cautere  a plaque  ronde)  lamina  est  ro- 
tunda et  ad  superficies  certae  latitudinis  denudatas  partium  deurendas  ap- 
tissimum habetur,  etenim  ob  formam  suam  partibus  hoc  modo  urendis 
commode  applicari  potest. 

Percy'*0)  aliud  insuper  huic ‘simillimum  ferramentum,  quod  vero 
ex  lamina  quadrata  angulis  decisis  praedita , constat,  et  ab  inventore  cau- 
terium octogonum  appellatum  est,  describit,  eoque  omnia  cauteria  trian- 
gularia, rhomboidea  etc.  superflua  reddi  putat. 

YI.  Cauterium  annulare  (cautere  annulaire,  sive  secundum  Percy 
circulaire)  ita  formatum  est,  ut  cauli  supersideat  globulus,  qui  processum 
habet  annularem  trepaniformem.  Percy  hoc  instrumentum  invenit  quidem, 
sed  revera  nihil  aliud  fecit.,  nisi  quod  instrumenta  in  Fabricii  ab  Aquapen - 
dente , Severini  et  Sculteti  operibus  descripta  perfectiora  redderet.  Caute- 
risationi  syncipitis  inservit  atque  reliquis  cauteriis  hac  in  re  antecellit,  ut 
integnmenta  cranii  destruat,  no/j™*.  iaM,onirrnaiiuueia  atque  inflammationem 
meningum  efficiat.  Qua  de  re  etiam  Sabatier  et  Jourdan  hoc  ferramentum 
moxae  et  cauterii  nummularis  aut  octogoni  loco  (quae  superficiem  nimis  la- 
tam adurunt,  ideoque  iis  incommodis,  quorum  de  Haen,  van  Doeveren  et 
Pouteau  meminerunt  4I)  ansam  possunt  praebere)  omni  jure  commendant. 

Etiamsi  haec  cauteria  enumerata  ut  plurimum  chirurgico  usui  suffi- 
ciunt, accidere  tamen  potest,  ut  in  singulari  quodam  casu,  cauterium  pe- 
culiari modo  structum  adhibeatur,  in  quo  casu  artis  magister  unum  alte- 
rumve  ex  illis,  quae  recensui,  fini  suo  adaptare  debet.  Sic  Percy  praeter 
laudata  cauteria  duo  alia  insuper  descripsit,  42)  quorum  alterum,  cautere 


39)  ibid.  pag.  103. 

40)  1.  c.  pag.  68. 

41)  Encvclop.  method.  M«$deeine,  art.  aduation.  pag.  208.  Dict.  de  sc.  med.  art. 

Feu  pag.  108. 

42)  1.  c.  pag.  206  et  208.  " 

a Lee  applati  aL  ipso  nominatum  ectropium  sanandi  causa  ad  urendam  pal- 
pebram , alterum  vero , cautere  a Lee  d’oiseau  nuncupatum  in  trichiasi  ad 
urendum  tarsum  adhibuit. 

Qui  omnium  hic  descriptorum  cauteriorum  melius  adhuc  cognoscere 
cupit  constructionem , is  in  Percyi  monographia  egregia , item  in  Dict.  de 
scienc.  med.  art  Feu,  et  in  Sabatieri  opere  eximio:  Medecine  operatoire 
eam  accurate  expositam  inveniet.  Ceterum  iis , qui  cauteriorum  a veteri- 
bus in  usum  vocatorum  figuram  et  administrationem  cognitam  sibi  facere 
volunt,  Sculteti  atque  Brambillcie  instrumentaria  commendanda  sunt. 

Sub  finem  huius  §i  liceat  mihi  addere  Percyi  de  veterum  ferra- 
mentis, cauterisationis  instituendae  causa  inventis,  iudicium,  (ut  ut  paulo 
durius  et  veritati  non  plane  congruum):  ,,ElFacons,  Percy , ait,  il  en  est 
temps,  ces  monuments  d’une  aveugle  profusion,  et  sachons  discerner  les 
besoins  reels  de  l’art  d’avec  cette  vaine  supellectile  dont  nos  peres  Pont 
accable, (( 


SECTIO  III. 

De  cauterizandi  methodis • 

Cauterisatio  per  ignem  securicium  aiversum  ipsius  effectum  diver- 
snmque  eam  adhibendi  rationem  vario  modo  dividitur. 

Et  secundum  effectum  quidem  cauterisatio  est  vel  lenta,  quae  in 
universum  sub  liomine  applicationis  moxae  nota  est,  vel  subita , quae  ferri 
candentis  ope  absolvitur  ct  ut  plurimum  actuale  nominatur  cauterium. 

Seeundum  applicandi  rationem  autem  cauterisatio  in  objectivam , 
transcurrentem  z t inhaerentem  dividi  solet. 

I.  Cauterisatio  objectiva  in  eo  consistit,  uf  ignis  parti  corporis 
urendae  mediate  tantum  applicetur  et  e definita  distantia  in  eam  agat.  Ad 
quod  efficiendum  Lecomte  et  Lapeyre  solis  usi  sunt  radiis,  ^uos  foci  ma- 
joris aut  plurium  minorum  focorum  ope  collectos  in  partem  urendam  agere, 
vimque  suam  exercere  curabant.  4-3)  Sabatier  tamen  solis  ardorem  igni 

•T'  . ' jZ  " ; 7-  . n.  n .1 ».  V a-.i  i:  . ] it* 

43)  Encyclop.  method.  Medecine,  art.  adustion.  pag.  225.  Di«ton.  de  8C.  rnedec, 

art.  Feu.  j>ag.  93»  '<0«  Jt>  .:  ! ’ 

nullo  modo  praeferendum  esse.,  et  argumenta,  quibus  fidem  suae  sententiae 
facere  cl.  illi  viri  studuerunt,  liypothesibus  non  probatis  niti  statuit.  AA) 
Jam  vero  lianc  cauterisationis  objectivae  methodum  Mathiole , Thomas 
Fienus  et  Lecat  descripserunt.  Eschara  superficialis,  quae,  ea  in  usum 
vocata,  producitur,  magnitudini  foci  respondet,  atque  post  viginti  qua- 
tuor  horas  decidit.  Haec  methodus,  etiamsi  prosperi  ejus  eifectus,  quos 
in  ulceribus  atonicis  tractandis  per  motus  oscillatorii  excitationem  provo- 
cat,  negari  nequeunt,  hac  de  causa  est  relicta  ab  artis  magistris,  quod  nec 
quotidie,  nec  quocunque  momento  nec  quocunque  anni  tempore  adhiberi 
possit. 

Celebris  Faure , cum  methodum  objectivam  in'  usum  vocabat,  car- 
bonibus utebatur  candentibus,  modusque  ipsius  procedendi  in  eo  consiste- 
bat , ut  hos  carbones  ad  partem  affectam  admoveret  alternatim  et  ab  ea  re- 
moveret, donec  aegrotus  ardorem , qualem  in  sana  corporis  parte  sine  noxa 
ferre  posset,  sentiret.  Carbo  tamen  hoc  permagnum  praebet  incommodum, 
ut  fomite  desumtus  facillime  exstinguatur,  atque  proinde  fit,  ut  cum  alio 
sit  commutandus,  quo  retardetur  operatio  atque  effectus  eo,  quem  opta- 
mus, minor  producatur.  Omni  jure  igitur  recentissimi  cauterium  actuale 
praeferendum  esse  putarunt,  ad  eundemque  finem,  Percyi  4S>)  auctoritate 
nixi,  cauterio  nummulari  aut  octogono,  cujus  superficies  candens  latissima 
est,  utuntur  hac  ratione,  ut  albido  cambus  ocnqim  sensimque 

ita  appropinquent],  uti  illud  aegrotus  perferre  potest.  Primo  quinque  vel 
sex  pollices  a parte  remotum  applicatur  ferrum,  quo  facto,  uti  jam  est 
commemoratum,  sensim  sensimque  admovetur.  Haec  methodus  hunc  ha- 
bet effectum:  parenchymata  rubescunt.,  ob  sanguinis  adfiuxum  intume- 
scunt; dolor  oritur  vehemens;  verbo  inflammatio  provocatur  arsifi cialis, 
cujus  symptomata,  majori  energia  vitali  in  ea  parte  relicta0  seafim  fiunt 
mitiora,  tandemque  plane  evanescunt.  4 s)  Lnica  applicatio,  plerumque 
non  sufficit  ad  desideratum  effectum  producendum,  nam  partes  facillime 
atque  mox  vigorem.,  quem  nactae  sunt,  amittere  solent,  qua  jlej*e  tam  dip 
ea  est  reiteranda,  donec  activitas  vasorum  tanta  s*t,i  qua  laesa  pqrs  ad  uitom 


Medecine  operatoire  T.  I.  pag.  349. 
1.  c.  pag«  85. 

vid.  Sect.  L c<»l 

reconvalescentiam  jopus  habet.  Objectiva  methodus  igitur  in  ulceribus, 
ubi  ex  .vasorum  sanguifprorum  partis,  in  qua  resident,  debilitate  sanatio 
retardatur,  laudanda  prae  ceteris  est.  Sic  Sabatier  47)  eam  in  ulceribus 
sordidis  atque  fungosis,  tumoribusque  scrophulosis,  ut  caloris  ope  acti- 
vitas prospera  in  iis  producatur,  nec  minus  in  gangraena  nosocomiali  et 
omnibus  aut  cum  debilitate  conjunctis  aut  ea  sustentatis  morbis  applican- 
dam commendat. 

II.  Cauterisatio  transcurrens  ita  perficitur,  ut,  dum  ferrum  can- 
dens cuti  partium  urendarum  admovetur,  lineae  quasi  ambustae  in  ea  com- 
parcant. Haec  methodus  tunc  in  usum  vocatur,  quando  organis  alte  sitis 
atque  atonia  affectis  energiam,  tonum  atque  activitatem  vitalem,  quam  ex 
parte  perdiderunt,  reddere  cupimus.  A veteribus  saepius  adhibebatur  haec 
medendi  ratio  , recentissimis  autem  temporibus  in  arte  veterinaria  fere  so-  . 
Ium,  ac  imprimis  in  iis  equorum  morbis,  ubi  oedemati  pedum,  et  liga- 
mentorum, tendinum  capsularumque  articulorum  relaxationi  medelam  af- 
ferre volumus,  solet  adhiberi.  Percy  in  iisdem  liarum  partium  allectio- 
nibus atque  imprimis  in  tumoribus  albis  sive  lymphaticis  articulorum  tra- 
ctandis, 4S)  et  Rustius  in  luxatione  spontanea  ea  cauterisatione  utendum 
esse  praecipiunt.  Jourdan  autem  putat  eam  tunc  esse  aptam,  cum  escharas 
superficiales,  easque  plus  minusve  late  extensas  procreare,  simul  tamen 
(dd  quod  in  ucvxalglla  ot>oo»v«nil«m  pssp,  nemo  nescit,)  cavere  volumus, 
ne  ignis  actio  se  ad  profundius  sitas  partes  extendat.  49)  Hanc  methodum 
quamquam  Percy  eam  laudavit  recentiori  tempore,  multi  chirurgi  parvi 
aestimarunt  ipsique  moxam  Pouteauii  observationibus , iisque  cum  pro- 
spero eventu  institutis,  nixi  praetuleruiit.  Experientissimus  Rustius  de 
hac  methodo  quam  maxime  meritus  est;  quippe  in  opere  suo  classico  atque 
multis  observationibus,  quas  secundus  secutus  est  eventus,  referto,  eam 
esse  aliis  sanandi  rationibus  anteponendam  demonstravit.  Atque  ab  inde 
tempore  cauterium  actuale  transcurrens  a Germaniae  chirurgis  in  malo 
ischiatico  et  luxatione  spontanea  (coxarthrocace)  imprimis  persaepe  cum 
prosperrimo  eventu  est  administratum.  Ad  hanc  methodum  exercendam 


47)  1.  c.  pag.  350.  „ • 

48)  1.  e-  pag.  .90.  •.  J ■'  - 

49)  Dict.  de  sc.  med.  art.  Feu.  pag.  105.  1 > 0 

Percy  et  Sabatier  cauterio  cultellari,  Rustius  e contrario  instrumento,  cu- 
jus ipse  est  inventor,  r°)  utuntur.  Quod  ad  cauterii  actualis  actionis  gra- 
dum attinet,  scriptores,  qui  de  hac  re  disseruerunt,  inter  se  dissentiunt. 
Percy , fI)  Sabatier , f2)  Jourdan,  f3)  cauterium  actuale  leviter  oLiterque 
tantum  super  cutem  ducendum  esse  praecipiunt,  eaque  ratione  parenchy- 
mata sub  ea  sita  satis  incitari  statuunt;  hinc  etiam  Percy  et  Jourdan  tantum 
ferra  ad  rubedinem  usque  candefacta  solent  applicare.  At  enim  hunc  in- 
strumentum adhibendi  modum  Rustius  quam  maxime  vituperat,  censetque, 
eum  plane  inutilem  et  ab  iis  solum  in  usum  vocatum  esse,  quibus  recta  ferri 
candentis  adhibendi  ratio  haud  innotuerit.  *’4)  Applicatur  autem  illud 
hoc  modo:  membro,  quod  urere  volumus,  lineae  ferro  imprimendae  atra- 
mento antea  inscribuntur,  quo  facto  ope  cauterii  actualis,  quod  secundum 
Sabatier  et  Rustium  ad  albedinem  usque  candet,  lineae  praescriptae  impri- 
muntur, quarum  major  minorve  numerus,  et  major  minorve  extensio  lini, 
quo  potiri  volumus , debet  respondere.  Hae  lineae  ad  membri  longitudi- 
nem et  eo  in  loco  ducuntur,  cujus  in  sinu  malum  imprimis  residet.  R.u- 
stius  lineas  praescriptas  lento  motu  imprimendus  pressuque  mediocri  ferrum 
candens  a superioribus  ad  inferiora  ducendum  et  eo  in  loco , quo  actio  pro- 
fundius penetrare  debet,  per  aliquot  momenta,  antequam  striae  producantur, 
relinquendum  esse  perhibet.  Ceterum  cum  ferrum  eo  citius  agat,  eoque 
minores  faciat  dolores , quo  magis  mn/lo*,  oumper  cauiciia,  quae  al- 

ternatim  in  usum  vocari  queant,  adsint  necesse  est,  quare  etiam  Rustius 
duas  lineas  (alteram  post  alteram)  nunquam  uno  eodemque  ferro  inurere 
suadet. 

Cauterisatio  simulae  perducta  ad  finem  est,  dolor  ea  provocatus 
evanescere  solet.  Eschara  procreata  bruimeollavi  vel  ut  Jourdan  refert, 
aurei  est  coloris  ; et  inflammatio  erysipelatosa  sujierficiem  omnem  affectam 
occupat.  Diebus  circiter  duobus  aut  quatnor  praeterlapsis,  pro  minori 
majorive  activitate  interna  corporis  aegroti,  superficies  adusta  iterum  in— 


50)  vM.  supra. 

51)  ait,  il  ne  doit  qu'effleurer  Ia  peau, 

52)  inquit,  entamer  legerement  Ia  peau. 

53)  vid.  paullo  ante, 

54)  1.  c.  pag.  104. 

flammatur,  ac  vehementissime  dolet.  tlic  vero  dolor,  cum  hni  inserviat 
praeposito,  uti  Paistius  ™')  recte  monet,  remediis,  nisi  indicatio  quam  maxi- 
me urgens,  eorum  administrationem  postulet,  non  est  diminuendus  atque 
leniendus. 

Sub  continua  eaque.  semper  activa  inflammatione  integumentorum 
suppurationis  exortae  ope  escharae  solvuntur,  atque  secretio  puris  in  laLo 
vulnere  plerumque  tanta  est,  ut  perraro  vel  nunquam  arte  eam  juomovere 
oporteat.  Rustius  omnem  medicamentorum  apparatum  a chirurgo  contra 
topicam  affectionem  in  usum  vocandum  in  eo  consistere  statuit,  ut  fomen- 
tatio emolliens  applicetur  aut,  quo  lintei  superficiei  vulneratae  adhaesio 
impediatur,  dolorque  loci  adusti  diminuatur  leniaturque,  Stahlii  unguentum 
Saturninum  adhibeatur.  Post  quatuordeciin  aut  viginti  dies,  quandoque 
etiam  serius  pathologicus  processus,  qui  locum  habet,  imminuitur,  dolor 
remittit,  tandem  penitus  evanescit,  suppuratio  lentius  procedit,  et  in  super- 
ficie vulnerata  sensim  sensimque  cicatrix  formatur.  Jam  vero  haec  operatio 
saepius  reiteranda  est,  nam  morbi,  contra  quos  adhibetur,  non  statim 
evanescunt,  sed  denuo  recedunt.  Praeterea  in  hac  operatione  perficienda 
probe  observandum  est  teste  Jourclan  y<s),  ut  caveamus,  ne  cutis  continuitas 
interrumpatur;  nam  si  semel  fissa  est  haec  membranacea  expansio,  tantum 
abest,  ut  elasticitatem  normalem  recuperet,  ut  penitas  eam  perdat,  sicque 
apta  sit  ad  ulocr«,  oia«ocn  , mntrahenda.  Proinde  ut  eiusmodi  malus 
effectus  evitetur,  lineae,  eodem  Jourdano  suasore,  transversim  inurendae 
haud  sunt;  nam  si  hanc  regulam  negligas , iis  in  locis,  ubi  lineae  se  secant, 
altius  quam  par  est,  per  cutem  penetrat  ignis,  efiicitque,  ut,  nisi  nimia  in- 
citatio atque  suppuratio  producatur,  tamen  sanatio  laesae  partis  prohibeatur, 
cicatricis  que  bonae  formatio  haud  facile  procedat.  Atque  hanc  ipsam  ob 
causam,  ut  et  propterea,  quod  solutionem  continuitatis,  ab  igne  tantum, 
efficiendam  procrearet  instrumentum,  citiusque  refrigesceret,  margo  eius  non 
acutus,  sed  obtusus  esse  debet.  Ceterum  Rustius* 7^  i(i  cauterii  huius  admi- 
nistratione  etiam  diligentissime  observandum  esse  praecipit,  ne  lineae  im- 
primendae sibi  nimis  contiguae  sint;  namque  si  haud  satis  a se  invicem  eae 

■ ~ 1 i ’ * au  li  , j.,:  {’  t <* 

55)  1.  «.  pag.  106.  »1  Iniraotigi  u * W.  , <[o\  7S 

56)  Oict.  de  sc.  medie,  art.  Feu.  pag.  105.  •’  ' : ■ r s.  "• 

57)  1.  c.  pag.  104.  • 1 -,/'i  •*  ' - 

distant,  exulceratio  se  nimium  extendit,  nec  facile  in  laesa  parte  cicatrix 
oritur.  Lineae,  ait  hic  chirurgus,  tranversum  pollicem  a se  invicem  remo- 
tae si  inuruntur,  omnis  quidem  superficies  inflammatur,  (quem  eventum 
etiam  expectat  medicus),  sed  inter  exulceratas  rimas  tenuis  linea  cutis 
salva  manet,  quae  ad  cicatricem  celeriter  ac  probe  confirmandam  mul- 
tum confert. 

III.  Cauterisatio  inhaerens.  Haec  methodus  latius  patentem  cam- 
pum quam  antecedens,  medentibus  offert.  Saepissime  in  usum  vocatur  tum 
cum  perfecta  organorum  destructio  desideratur,  qualis  e.  g.  in  ulceribus, 
imprimis  carcinomafosis,  in  carie,  polypis,  fungis,  vulneribus  venenatis  at- 
que haemorrhagiis  est  suscipienda;  namque  in  omnibus  hisce  casibus  a chi- 
rurgo duplex  explenda  est  indicatio,  quarum  altera  in  eo  cernitur,  ut  partes 
morbosae  destruantur,  altera  organorum  subjacentium  spectat  parenchy- 
mata, quorum  vasorum  reactio  excitari,  sicque  cicatricis  formatio  adiuvari  et 
morbi  reditus  praecaveri  debet.  fS) 

Administrandi  huius  cauterii  modus  fere  ubique  unus  idemque  est. 
Mali  sedes  partibus  integumentorum  sanis  si  tecta  atque  recondita  est,  pri- 
mum incisiones  sunt  faciendae,  quibus  illa,  (e.  g.  in  carie)  plane  denudatur. 
Cauteria  in  hunc  finem  adhibenda,  surit:  cylindroideum,  nummulare,  octo- 
gonum  aut  olivare , ex  quibus  illud  est  eligendum,  quod  situi,  conditioni  aut 
naturae  loci  urendi  convenit.  Ceterum  calefaoipnrhjm  ^trmnantum  ita  est, 
ut  albo  colore  candeat,  qui  gradus  caloris  in  iis  casibus , in  quibus  conducit 
haec  medendi  ratio,  optimus  est,  quique  per  brevius  aut  longius  tempus, 
prout  minorem  aut  maiorem  effectum  expectamus,  applicari  debet. 

Dolores,  qui  excitantur,  si  hac  ratione  cauterium  applicatur,  om- 
nino atrociores  sunt  iis,  quos  methodus  antecedens  producere  solet;  attamen 
hic  quoque  valet,  quod  supra  est  commemoratum,  ferrum  [videlicet,  quo 
magis  candet,  eo  minores  dolores  solet  prolicere,  quod  celerrime  etiam 
interiores  partes  afficiat,  easque  destruat.  Etenim,  ut  recte  monet  Jour- 
danus,  <’9)  eo  momento,  quo  cutis  destruitur,  atrocissimi  sunt  dolores, 
minores  aut  plane  nullos  sentit  aegrotus  tum,  cum  ulterior  desonranisatio, 
locum  habet.  Sic  etiam  adustio  ossium  sine,  ullo  doloris  sensu  peragitur. 


- 58)  vid.  supra. 

59)  Dict.  de  scienc.  medie,  art.  Feu.  pag.  107. 

Numerus  cauteriorum  variat  pro  natura  partis  destruendae  et  pro  latitudine 
sive  ambitu  plani  deurendi.  Roux  <ro)  praecipit  nonnulla  semper  cauteria 
adesse  debere,  si  opus  sit,  ut  ignis  paulo  profundius  agat,  et  praesertinTsi 
ossa  sint  cauterizanda.  Praeterea  quoque  cauteria  commutare  cogimur,  si 
ferramenti,  quo  utimur,  calor  sanguinis  affluxu,  ab  incitatione  atque  vulne- 
ratione vasorum  sanguiferorum  procreato  imminuitur.  Praecepta  generalia, 
ad  quae  in  eiusmodi  casibus  attendendum  est,  perpauca  esse  recte  monet 
SabaLier ; 6I)  pro  situ  quippe  partium  affectarum  vario  et  pro  morborum  na- 
tura diversa  atque  peculiari  a procedendi  modo  normali  deflectere  quando- 
que debetjichirurgus,  atque  cauterium  anatomico  partium  situi,  conditioni 
item  earum  topicae  adaptare  formamque  eam,  quae  cuivis  loco  accommo- 
data est,  dare  debet. 


SECTIO  IV. 

De  varia  cauterii  et  actualis  et  potentialis  agendi  ratione. 

Inter  utriusque  remedii  huius  agendi  modum  insignis  differentia  ob- 
tinet, quaiti  Ibmiiotii/  0«»«.  tnmc  pannis  desrribere  conabor. 

I.  Cauterium  actuale  celerrime  agit;  partes  corporis  humani,  quas 
tangit,  ipso  applicationis  momento  exsiccantur  et  in  duram  atque  sensibill- 
tate  orbatam  commutantur  crustam.  Caustica  vero,  quibus  ut  plurimum, 
Kali  purissimum  vel  ab  omni  acido  carbonico  liberatum  adnumerari  solet, 
lento  modo  actionem  exercent  suam  atque  escharam  humidam,  integumento- 
rum verum  sphacelum,  procreant. 

II.  Cauterii  actualis  vis  eo  ipso  quo  adplicatui*,  momento  ad  partes 
usque  remotissimas  se  extendit; <T3)  ea  vero  alcalini  yel  alius  potentialis  mi- 
nus penetrat  atque  finibus  arctioribus  coercetur* 


60)  ibid.  pag.  i 08. 

61)  1.  c.  pag.  352«  * — 

62)  Piicherand  Tom  III.  pag.  55.  actionem  eum  Vehementi  partium  commotione 

III.  Cauterium  actuale  ope  calorici  principii  solet  agere,  quod  natura  sub- 
tili ac  penetrante,  qua  gaudet,  adjutum  ipso  applicationis  tempore  per  omnem 
propagatur  partem  affectam,  et  quamvis  ab  eschara  nata  remotiorem  atque 
relaxatam  fibram  ad  activitatem  conspicuo  modo  excitat,  seque  in  locum, 
cui  instrumentum  imponitur,  veluti  insinuat,  dum  e contrario  causticum 
chemica  organicae  materiae  resolutione  actionem  exercens  putredinem  pro- 
ducit, humores  in  partes  constitutivas  dissolvit,  simulque  nimis  vehementi 
impetu,  quo  organi  satio  nem  aggreditur,  vim  vitalem  debilitat,  fibraeque 
muscularis  reactionem  deprimit.  53}  Eiusmodi  malos  effectus  ignis  haud 
quaquam  procreat,  qui  vitam  atque  potius,  Jourclano  auctore  G*)  activita- 
tem imprimis  vasorum  capillarium  excitat,  et  febrem  topicam  eamque  salu- 
berrimam mox  provocat.  Atque  hoc  fere  iudicium  etiam  Sabatier  6 fj)  de 
igne  tulit,  quem  majori  cum  activitate  atque  celeritate  in  organa  viva  agere 
iisque  stimulum  peculiarem  utilissimum  que  afferre  dicit. 

IV.  Inflammationem  cauterii  actualis  ope  accensam  suppuratio  sem- 
per  benigna  et  abundans  excipit,  quae  escharam  progenitam  brevi  tempore 
removet  atque  solvit;  lapidis  caustici  effectus  autem,  initio  saltem,  in 
maligna  ichorosaque  suppuratione  est  conspicuus,  qua  eschara  lento  tan- 
tum solvitur  modo. 

V.  Ferramentum  candens  una  cum  eschara  inflammationem  hyper- 
sthenicam  atque  per  omnem  organorum  suDerficiem  Irn-p  ovinam  procreat; 
gangraenam  vero,  quae  lapidis  caustici  administrationem  insequitur,  serius 
demum  status  inflammatorius  isque  semper  asthenicus  ac  plerumque  cir- 
cumscriptus excipit. 

VI.  Gangraena  cauterio  producta  partes  proximas  non  aggreditur; 
alius  effectus  est  caustici  adhibiti,  quod  pro  dolor  saepius  ac  tum  imprimis, 
cum  reactio  partis  affectae  jam,  antequam  causticum  applicabatur,  valde 
erat  suppressa,  vicinas  partes  gangraenosas  reddit.  Praeterea  causticum 
chemicum  hoc  affert  incommodum,  quod,  cum  secretiones  adsunt  abun- 
dae, saepius  liquefactum  partes  parcendas  inundet  humectetque.  S7') 

63)  Conf.  Fouquci,  Encyclop.  Artic.  Ustion. 

Delonnes,  Consideration  sur  le  cautere  actuel  Paris  1S12.  pag.  91. 

64)  Diction.  de  scienc  medie.  Art.  Feu.  pag.  114. 

65)  1.  c.  pag.  340. 

66)  Stimulation  particuliere  et  tres  utile. 

67)  Conf.  Jourdan  1.  c.  pag.  115. 

VII.  Ulcus  & ferro  candente  procreatum  fere  semper  purius  est  raa- 
] orique’ gaudet  activitate , quam  id,  quod  lapis  causticus  provocavit.  Illud 
quippe  iu  suppurationem 4 benignam,  hoc  in  malignam  exulcerationem 
declinat. 

Ex  his,  quae  dicta  sunt,  clare  patet,  effectus,  quos' 'cauterium 
actuale  producit,  multum  praestare  iis,  qui  post  caustici administrationem 
observantur.  Profecto  quoad  actionis  gradum , et  vero  etiam  quoad  vim., 
quam  candens  instrumentum  in  organismum  vivum  exserit,  hoc  a potenti- 
ali  caustico  valde  differt,  atque  hoc  forte  in  illo  tantum  casu,  ubi  ulcus 
artificiale  producere  atque  secretionem  humorum  serosorum  augere,  non 
item,  ubi  stimulum  penetrantem,  valdeque  excitantem  parti  cuidam  ap- 
plicare volumus , illius  loco  potest  adhiberi.  Ceterum  ad  cauterii  actualis 
commendationem  hoc  etiam  multum  confert,  quod  chirurgus  iu  eo  appli- 
cmdo  pro  re  nata  fortiorem  minoremve  effectum  producere,  escharaeque 
facilius  eam  formam,  quam  iu  singulo  quodam  casu  aptissimam  esse  censet, 
dare  potest , ad  quem  duplicem  finem  obtinendum  caustica  minus  accom- 
modata esse  constat.  <r8) 


SECTIO  V. 

D e M o x a 

Hoc  nomine  cylindri  aut  coni  e gossypio  facti  insigniuntur , qui 
integumentis  impositi  incenduntur  atque  comburuntur.  Eorum  conficien- 
dorum modus  est  hic:  gossypium  pectinatum  atque  ita  contortum,  ut  com- 
pactum cylindrum  diversae  magnitudinis  formet,  fili  ope  ligatur  aut  linteo 
panno  involvitur.  Atque  moxa  sic  facta  auctore  Sabatier , ®9)  cylindris  e 
charta  conglutinata  compositis,  qui.  materiem  inflammabilem  continent, 
praeferenda  est.  Cylindri  illi  rite  parati  involucro  linteo  immo  carere 
possunt.  In  usum  futurum  confecti  cylindri  solutione  gummi  arabici  illi— 

68)  I.  c.  pag.  348. 

69)  1.  e.  pag.  359. 

niendisunt,  ut  firmitatem  iustam  acquirant.  Praeterea  ad  moxam  paran- 
dam etiam  folia  artemisiae  et  medullam  spongiosam  trunci  Meliantlii  annui, 
(Percy  cylindro  ex  hac  substantia  facto  nomen  Moxae  de  velours  dedit, 
quod  secundum  Sabatier  solummodo  hac  de  causa  ipsi  convenit,  quod  mi- 
tiorem effectum  ideoque  dolorem  minus  atrocem  provocat,)  agaricum,  item 
chordam  sclopetariam,  stuppam,  linteum  carptum,  pannum  linteum, 
omneque  id  adhibuerunt,  quod  comburi  potest.  Ceterum  Percy  gossypium 
in  solutione  nitri  saturata  coquendum  esse  suadet,  ut  efficacius  agat.  Sa- 
batier 7°)  autem  gossypium  materiam  aptissimam  efficacissimamque  ad 
moxam  conficiendam  praebere  eamque  propterea  aliis  substantiis  esse  prae- 
ferendam contendit. 

Atque  haec  quidem  ex  vegetabili  lana  facta  Moxa  ut  plurimum  ad- 
hibetur; praeter  eam  duplex  alia  exstat  forma,  quarum  alteram  Francogalli 
Moxe  tempere , alteram  Porte-Moxe  appellant.  Primam,  quae  cylin- 
dros gossypio  laxe  contorto  factos  sistit,  Exp.  Regnaultj  ad  crania  libero- 
rum hydrocephalo  affectorum  urenda  commendavit.  Cum  autem  locus 
urendus  panno  laneo  crasso  atque  denso  obtegitur.,  antequam  moxa  ipsi 
imposita  incenditur , rubor  solum  excitatur  in  cute.  Partes  quippe,  qui- 
bus applicatur  incensus  cylindrus,  intumescunt,  rubor  late  extenditur 
atque  locus  ambustus  lymphae  exsudatae  guttulis  invenitur  obtectus.  Reg- 
nault  Moxam  in  eo , ouiuo  mcmiui  caou  octuxjduui  longitudinem  suturae 
sagittalis,  et  in  eo  loco,  ubi  cum  coronaria  sutura  illa  coniungitur,  appli- 
care  solet.,  atque  hoc  modo  revulsionem  magnam  eamque  saluberrimam 
productam  fuisse  animadvertit.  Altera  P orbe -Moxe  nominatur  eaque 
figuram  quidem  cylindri  habet,  cui  tamen  manubrium  annulo  instructum, 
est  adaptatum. 

Moxa,  utut  omnibus  quidem  corporis  partibus  applicari  potest, 
attamen  iis,  quae  immediate  cute  tenuissima  obductae  sunt,  velut  ossibus 
tendinibusque,  ligamentis,  nervis,  omnino  non  conducit.  Larrey  7I)  has 
excipit  partes : 

— — — — — ■ ■ 

70)  ibidem. 

71)  Di«t.  de  se.  med.  Art.  Moxe,  pag.  461. 

I.  Omnem  cranii  regionem,  quae  cute  solummodo  et  pericranio 
obtegitur.  Moxa  quippe  immediate  in  cerebri  membranas,  ce- 
rebrumque ipsum  agit,  (hoc  tamen  etiam  de  cauterio  actuali 
valet. ) 

II.  Palpebras,  nasum,  aures,  laryngem,  tracheam,  mammas, 
regionem  abdominis  anteriorem,  partesque  genitales;  (attamen, 
teste  eodem  magni  nominis  chirurgo,  perinaeo  urethraeque,  si 
intumescentiae  scirrhosae  in  his  exortae  sunt,  imponi  potest 
moxa. 

III.  Tendines  tandem  sub  cute  decurrentes,  eosque  articulorum 
locos , ubi  ligamenta  capsularia  imprimisque  ossium  protuberan- 
tiaesunt,  quae  laedi  facile  possent. 

Moxae  applicatae  atque  incensae  in  partes  actio, haec  est:  ab  initio  aegrotus 
sensum  percipit  caloris  haud  ingratum , qui  tamen  sensim  adaugetur,  tan- 
demque  in  dolorem  'transit  ab  ambustione  pendentem.  Partes,  quae  ignis 
vim  experiuntur,  aut  his  proxime  adiacent,  rubedinem  contrahunt,  et 
guttis  seri  exsudati  obteguntur.  Eo  autem  momento,  quo  dolorem  atro- 
cissimum  sentit  aegrotus,  et  eschara  formatur,  in  cute  rugae  a peripheria 
centrum  versus  vergentes  observantur,  et  sub  finem  combustionis  haud 
raro  strepitus  percipitur,  quem  vesiculae  serum  continentes,  dum  dissi- 
liunto procreant,  iia  ui  idi^  uiuo  m oacfto  i«to  Jieporgnntnr.  Eschara  nunc 
flavescens,  immo  nigricans  atque  dura , per  cutem  ad  telae  cellulosae  sub- 
iacentis  usque  partes  penetrans  in  conspectum  prodit.  72)  Jouidan  cen- 
set, 73)  cutem  per  omnem  ipsius  diametrum  moxae  semel  applicatae  actione 
vix  affici,  quare  bis  vel  ter  novum  cylindrum  adhibendum  esse  suadet,  si 
velimus , ignis  omnem  per  cutem  penetret. 

Eschara  lento , et  quidem  eo  lentiori  modo , quo  debilior  ignis  fuit 
vis , plerumque  vero  die  vigesimo , trigesimo  aut  quadragesimo  solvitur, 
atque  suppuratio  pro  re  nata  per  brevius  longiusve  tempus  sustentatur,  aut 
vulnus,  ubi  necessarium  videtur  esse,  in  fonticulum  transmutatur. 


72)  Sabatier  1.  c.  pag.  36 1.  Amnron  Parallele  d.  firanz.  nnd  deutschen  Chirurgie 

etc.  pag.  92. 

73)  Dict.  de  sc.  med.  Art.  Feu.  pag.  98- , 

Moxa  efficax  sane  medicina  est,  quae,  dum  violentam  irritationem 
atque  dolorem  producit,  irritationi  atque  dolori  opponitur,  et,  si  in  cute 
escliara  lento  modo  est  excitanda,  saluberrimo  cum  successu  adhibetur;  74) 
quippe  irritationem  lenta  ignis  actione  procreatam  admodum  vehementem 
esse  et  altius  penetrare  constat.  Irritatio  quidem,  ait  Larrey,  7f)  ad  in- 
tima usque  parenchymata  se  extendit,  nervis  debilitatis  aut  paralyticis  sen- 
sibilitatem  atque  receptivitatem  reddit,  actionemque  et  reactionem  organo- 
rum morbosorum  immutat,  quos  effectus,  hoc  ipso  illustri  chirurgo  iudice, 
a cauterio  actuali  frustra  expectabis.  Secundum  sententiam  Sabatieri 
pauca  tantum  inveniuntur  remedia,  quibus  haec  heroica  medicina  supere- 
tur, quibusque  chirurgia  maiori  cum  fructu  uti  possit.  Qua  de  re  recen- 
tissimis  temporibus  multi  cl.  viri,  ac  imprimis  Francogalli  crebro  adhi- 
buerunt nioxam,  a quibus  prae  ceteris  Larrey  est  nominandus,  cuius  li- 
bellum nuperrime  editum  7<s)  «i  perlegeris,  non  poteris  sane  non  mirari 
successus  felicissimos,  quos  celeberrimus  ille  chirurgus  post  moxae  ad- 
ministrationem  animadvertit,  qui  eam  pluries  non  solum  in  neuralgiis  at- 
que paralysibus  adhibuerit,  sed  etiam  fere  omnem  morborum  catervam, 
quae  homines  invadere  solet,  victor  ea  sit  aggressus.  Quodsi  observa- 
tiones, quibus  innixus  cl.  auctor  hoc  iudicium  tulit,  omnem  lidem  meren- 
tur, quam  nonnulli  artis  magistri  ipsis  denegare  ausi  sunt,  77)  arcanum 
illud  a nobis  est  inventum,  quod  medici  per  saecula  frustra  quaesiverunt. 
Phthisis  scilicet,  scirrhi  partium  internarum,  uti  hepatis,  lienis  et  uteri, 
non  amplius  insanabiles  morbi  erunt,  moxae  usui  cedent;  coeci  aciem, 
claudi  facultatem  eundi  eo  recuperabunt  remedio. 

Utut  sit,  tamen  negari  non  potest,  moxam  medicinam  esse  irritan- 
tem, vere  efficacem,  quae,  ut  medici  experti  sunt,  quibus  fides  deneganda 
plane  non  est,  in  morbis  nervorum  sanandis,  vim  revera  permagnam  ex- 
seruit. 


74)  Sabatier  1.  e.  pag.  358.  — Richerand  Iit.  Theil.  pag.  56. 

75)  Dict.  de  sc.  m6d.  Art.  Moxa.  pag.  464. 

76)  Recueil  de  Memoires  de  Chirurgie.  Paris  1821. 

77)  cf.  Ammon  egregium  opus.  pag.  90. 

SECTIO  VI. 

De  discrimine , quod  inter  agendi  rationem  cauterii  actualis  et  moxae 
intercedit  et  de  utriusque  medicaminis  praestantia. 

Utriusque  liuius  rationis  urendi  effectus  si  inter  se  comparaveris, 
in, universum hocce  discrimen  inter  eos  ipsos  et  inter  commoda,  quae  inde 
proficisci  dicuntur,  invenies.  Actio  ferri  candentis  suhita  atque  vehemens, 
moxae  autem  lenta  est,  sensim  augetur  et  altius  penetrat.  78)  Si,  ait,  Ri- 
clierand,  79)  vel  de  vehementiori  quadam  destructione  vel  de  commotione 
atque  concussione  partium  rigidarum  sive  paralyticarum  graviori  atque 
celerius  efficienda  agitur,  ferri  candentis  usus  recte  praefertur  moxae,  dum 
haec  magis  chronicis  atque  dolentibus  affectionibus  iisque  cum  parenchy- 
matibus induratis  aut  obstructis  coniunctis  est  accommodata  censenda. 
Secundum  Larrey  cauterii  actualis  effectus  in  parte  affecta  ipsa  se  exserit, 
quae  pro  ferri  candentis  magnitudine  et  crassitudine  et  pro  vi,  qua  illud 
adhibetur , plus  minusve  destruitur.  Dolor  quippe  saevus,  quem  aegrotus 
vix  perferre  potest j eo  producitur,  immo  lionnunquam  nervi  subcutanei 
exuruntur,  indeque  perquam  abundans  ulceratio  haud  raro  insequitur,  dum 
moxa  lente  urens  nonnisi  gradatim! dolores  procreat,  et,  ut  cl.  vir  putat, 
partibus  insuper  cum  calorico  et  oxygenio  simul  principium  quam  maxime 
activum  atque  volatile  im-pcx-t;*,  gnesypium  inter  combustionem 

evolvit.  Irritatio  sic  oborta  ad  parenchymata  etiam  in  profundiori  loco  sita 
aradatim  pergit,  paralyticarum  partium  activitatem  mirum  quantum  exci- 
tat atque  actionis  et  reactionis  organorum  morbosorum  modum  immutat, 
quae  virtus  ferro  candenti  deneganda  esse  videtur.  Richerand  so)  eandem 
vim  individui  vitalitatis  statum  immutandi,  cum  moxae,  tum  ferri  can- 
dentis ustioni  tribuit;  Rustius  autem  censet,  cauterium  actuale  hoc  respe- 
ctu efficacius  esse , et  irritationem  ab  eo  provocatam  se  per  maiorem  partis 
affectae  superficiem  extendere,  quam  ea  sit,  quae  moxae  applicatae  vim 
experiatur.  Secundum  Jourdan  8I)  omnibus  fere  corporis  partibus  sine 

78)  cf.  Larrey,  Richerand,  Sabatier,  Jourdan. 

79)  Dict.  de  sc.  med.  Art.  Moxa.  pag.  462. 

80)  1-  c.  pag.  57. 

81)  Dict.  de  sc.  med.  Art.  Feu.  pag.  106. 

ullo  periculo  applicari  potest  moxa,  quod  iudicium  Larrey  8 uon  probat, 
quod  Pouteau,  de  Haen  et  van  Doeveren  observarunt,  ferrum  caudeus  ad 
synciput  applicatum  quandoque  tristissima  symptomata  progenuisse.  At- 
tamen illi  perniciosi  effectus,  quos  van  Doeveren  prae  ceteris  post  applica- 
tionem cauterii  actualis  animadvertit,  magis  ortum  debuisse  suum  ineptae 
eius  administrationi,  quam  medicamini  ipsi , videntur.  An  cauterio  annu- 
lari, quod  Percy  contra  epilepsiam,  liydroceplialum  aliasque  chronicas  ce- 
rebri affectiones  valde  laudat,  letales.exitus  harum  aegritudinum,  de  qui- 
bus Pouteau  refert,  praecaveri  possint,  experientiae  decernendum  est. 
Larrey,  Sabatier,  Jourdan  in  hoc  conveniunt,  moxam  minores  procreare 
dolores,  quam  ferrum  candens , quod  ea  vim  suam  gradatim  exserit,  dum 
Percy,  Medallon,  Delonnes,  Pigrai  et  Rustius  83)  contrarium  statuunt. 
Praeterea  moxam  Larrey,  Sabatier  et  Jourdan  etiam  ob  hanc  causam  ma- 
gis commendant,  quod  ea  terrorem  non  affert  aegroto  , qualem  apparatus 
ad  ferri  candentis  applicationem  necessarius  in  eo  excitat.  Percy  quidem 
fere  semper  moxae  cauterisationem  transcurrentem  anteponit,  ast,  salva 
huius  auctoritatis  gravitate , Jourdano  84)  asstntiri  maluerim,  qui  moxam 
tunc  ferro  praeferendam  esse  praedicat,  cum  cutis  partis  urendae  non  est 
violata  ,'  parsque  cauterizanda  planam  superficiem  praebet,  in  quibus  casi- 
bus, ut  et  tum,  cum  irritare  magis,  quam  destruere  volumus,  aut  cum 
sedes  morbi  alte  est  recondita,  cauterium  transcurrens  scmpcr  a moxa  su- 
perari cl.  vir  contendit.  Ferrum  candens  e contrario  esse  commendandum, 
cum  partem  materia  quadam,  cuius  receptionem  in  corpus  formidaveris, 
inquinatam  subito  destruere,  vel,  multiplicandis  irritationis  locis,  perdi- 
tam vitalitatem  resuscitare  velis.  Ex  Sabatieri  sententia  moxa  in  neural- 
giis  et  morbis  paralyticis  secundum  decursum  nervorum  affectorum  appli- 
catur, item  in  chronicis  organorum  pectoris  atque  abdominis  cavo  incluso- 
rum morbis,  et  in  carie  vertebrarum  aut  articulorum  partibus  vicinis  im- 
ponitur; ferrum  autem  candens  ad  superficiem  ulcerum  atonicorum  irri- 
tandam, ut  et  ad  gangraenam  nosocomialem  coercendam,  energiam  atque 
tonum  cuti  aponeurosibus,  ligamentisque  eapsularibus  articulorum,  tu- 


82)  vid.  supra. 

83)  L c.  pag.  101. 

84)  1.  c.  pag.  109. 

moribus  passii  is  etc.  reddendum,  item  ad  excrescentias  fungosas  destruen- 
das, ad  Lasin  ulcerum  carcinomatosorum  disturbandam,  cariei  progressus 
coercendos,  venenum  ab  animalibus  exacerbatis  atque  rabiosis  in  vulneri- 
bus relictum  tollendum,  denique  abscessus  quosdam  aperiendos  et  ad  hae- 
morrhagias  sistendas  sedandasque  aptum  est  atque  accommodatum. 

Exliis,  quae  hactenus  dicta  sunt,  patet,  expertissimorum  medico- 
rum de  utroque  remedio  iudicia  admodum  a se  invicem  differre , inimo  ex 
parte  ea  sibi  contradicere.  Quam  ob  rem  Animon  in  praestantissimo  li- 
bro, 8 cuius  supra  memini,  certa  ulriusque  remedii  gravissimi  adhibendi 
rationis  nobis  adhuc  deesse  praecepta,  recte  censet.  Ceterum  cl.  hic  auctor 
moxam  ut  vcsicatorium  emplastrum  agere,  raaiurem  tamen,  quam  hoc, 
vim  exserere,  ferrum  candens  autem  cum  Kali  caustico  comparandum,  hoc 
tamen  multo  efficacius  agere  arbitratur.  Quaecunque  vero  sint  utriusque 
remedii  commoda  relativa , vim  ipsius  atque  efficaciam  in  dubium  qui  re- 
vocet, invenietur  nullus,  dicit  Iiicherand,  et  his  verbis  liceat  mihi  huic 
dissertationi  finem  imponere. 


85)  1.  c.  pag.  9t. 

